Απο πότε θα ισχύει η αποποινικοποίηση της κάνναβης?\nΘέμα: Απο πότε θα ισχύει η αποποινικοποίηση της κάνναβης?\n17-08-2011, 03:51 PM #1\nΕρωτηση πρωτου Αναγνωστη\nΘα ήθελα να ρωτήσω και ας μου απαντήσει κάποιος...\nΗ αποποινικοποιηση της κανναβης στην χωρα μας απο ποτε θα ισχυει και αν γινει αυτο τι συμφεροντα θα εχει το κρατος και γενικα η κυβερνηση με αυτη την προοπτική?\nΑς απαντησει καποιος.\nΤο εχω πραγματικα απορία\n17-08-2011, 03:53 PM #2\nΑπαντηση: Απο πότε θα ισχύει η αποποινικοποίηση της κάνναβης?\nΛεγεται οτι ο νομος για την αποποινικοποιηση της χρησης θα περασει απο τη βουλη μεσα στο Σεπτέμβρη.\nΤο οφελος της κυβερνησης απο την αποποινικοποιηση θα ειναι οικονομικο, οχι απο τη φορολογηση δυστυχως, αλλα απο τον προϋπολογισμό του υπουργειου δικαιοσυνης. Το 40% των εγκλειστων στις φυλακες ειναι μεσα για παραβασεις του νομου για τα ναρκωτικά.\nΟι φυλακες ειναι ηδη γεματες, πολλες φορες εως και στο 200%-300% της κανονικης τους πληροτητας. Και στα δικαστηρια, οπως ισως γνωριζεις, οι υποθεσεις σερνονται και πολλες φορες περνανε και 7 χρονια για να βγει μια αποφαση.\nΕν μεσω κρισης λεφτα δεν περισσεύουν για καινουριες φυλακες, ουτε για αναβαθμιση των δικαστικων υπηρεσιων της χωρας, με αποτελεσμα να αναγκαζονται να περασουν αυτο το μέτρο. Ίσως και να κανουνε και χωρο και για τους οφειλετες. Προφασιζονται οτι γινεται για ανθρωπιστικους λογους (ανθρωπινα δικαιωματα κλπ), αλλα αυτο ειναι για τα ματια του κοσμου. Θα το ειχανε κανει εδω και χρονια, αλλα φοβοντουσαν το πολιτικο κοστος. Τωρα που φοβουνται το οικονομικο κοστος περισσοτερο απο το πολιτικο (σε ολα τα ζητηματα οπως αποδεικυεται) αποφασισαν να το κανουν.\nΜακαρι να το νομιμοποιησουν και πληρως μεσα στα επομενα χρονια. Η Ελλαδα θα γινει ο πιο περιζητητος τουριστικος προορισμος, και μια απο τις πιο ισχυρες οικονομιες της Ευρωπης. Εκτος απο οικονομικο, ειναι και ζητημα λογικης. Δεν μπορεις να κυρησεις πολεμο εναντια σε ενα φυτο(!), και να απαγορευεις στους ανθρωπους να το χρησιμοποιουν οπως τα υπολοιπα αγαθα του πλανητη.\nΑπο το να εχουμε τους σουρομενους τουριστες να σκοτωνονται σπαζοντας μπουκαλια νοθευμενης βοτκας ο ενας στον αλλον, προτιμοτερο να εχουμε τους ηρεμους, χαμογελαστους και γεματους λιγουρες απο το μπαφο εραστες της κανναβης, παρα τους επιθετικους φασαριοζους αλκοολικους. Αλλωστε οπως λεει και ο λαος ειδε ο τρελος τον μεθυσμενο και φοβηθηκε.\n« Το κουτί που μεταμορφώνεται σε? δωμάτιο | Video: Πώς αφαιρούν την κυτταρίτιδα από τις επώνυμες με Photoshop »\nΠότε το σπίτι δηλητηριάζει τα παιδιά\nΤελευταίο μήνυμα: 17-07-2011, 11:46 PM\nΝέα στοιχεία για το πότε ανακάλυψε ο άνθρωπος τη φωτιά.\nΤελευταίο μήνυμα: 02-05-2011, 07:33 PM\nΠαγκόσμια Ημέρα για τη Νομιμοποίηση της Κάνναβης\nΤελευταίο μήνυμα: 30-04-2011, 03:56 PM\nΜάρμαρα που δε θα σκουριάσουν ποτέ.\nΤελευταίο μήνυμα: 03-03-2011, 11:31 AM\nΠΙΟ ΚΟΝΤΑ ΑΠΟ ΠΟΤΕ ΣΤΗ ΓΗ ΕΡΧΕΤΑΙ Ο ΔΙΑΣ\nΤελευταίο μήνυμα: 19-09-2010, 06:48 PM


Πέθανε ο Βασίλης ! Τραγικές φιγούρες η σύζυγος και τα τρία του παιδιά - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Πέθανε ο Βασίλης ! Τραγικές φιγούρες η σύζυγος και τα τρία του παιδιά\nΑπέραντη θλίψη σκόρπισε στην τοπική κοινωνία του Βόλου και ολόκληρης της Μαγνησίας το άγγελμα του θανάτου του πρώην Αστυνομικού Διευθυντή Μαγνησίας Βασίλη Κιού, σε ηλικία 61 ετών.\nΟ Βασίλης Κιός υπηρέτησε στην Αστυνομική Διεύθυνση Μαγνησίας και αποστρατεύτηκε με τον βαθμό του Ταξίαρχου. Τοποθετήθηκε το 2007 στη θέση του Διευθυντή της Αστυνομικής Διεύθυνσης Μαγνησίας και αποστρατεύτηκε σε ηλικία 52 ετών το 2011, ενώ νωρίτερα υπηρέτησε και ως διοικητής της Υποδιεύθυνσης Ασφάλειας Βόλου.\nΣύμφωνα με το taxydromos.gr, ήταν ιδιαίτερα αγαπητός μεταξύ των συναδέλφων του και υπηρέτησε με αφοσίωση το Αστυνομικό Σώμα. Αφήνει πίσω του την σύζυγό του και τα τρία του παιδιά…\nΝεκρός ο ποδοσφαιριστής Γιάννης Αρχοντής.\nΈνας από τους καλύτερους ποδοσφαιριστές της Φθιώτιδας, αλλά και από τα καλύτερα παιδιά, έφυγε ξαφνικά από τη ζωή σε ηλικία μόλις 53 ετών. Πρόκειται για τον παλαίμαχο ποδοσφαιριστή του ΑΣ Λαμία και αρχηγό της μεγάλης Νίκης Μακρακώμης, Γιάννη Αρχοντή που έφυγε τόσο πρόωρα και άδικα προδομένος από την καρδιά του.\nΥπήρξε από τους πιο βιρτουόζους ποδοσφαιριστές στη Φθιώτιδα και ήταν στην «καλή φουρνιά» της Μακρακώμης που τροφοδότησε το ποιοτικό Φθιωτικό ποδόσφαιρο για δύο δεκαετίες. Με τη φανέλα της Νίκης έπαιξε στην εθνική κατηγορία φορώντας και το περιβραχιόνιο του αρχηγού.\nΑφήνει πίσω του τη γυναίκα του και το ανήλικο παιδί τους.\nKOΣΜΟΣ. ΠΤΩΣΗ ΑΕΡΟΠΛΑΝΟΥ - ΥΠΑΡΧΟΥΝ ΝΕΚΡΟΙ\nΤο Σπήλαιο του Οσίου Σίμωνος του Μυροβλύτου, Κτίτορα της Ι. Μονής Σίμωνος Πέτρας (ΦΩΤΟ)\nΝεκρός στο σπίτι του ο 24χρονος Βασίλης Τρομπούκης\nΑγρυπνία στην Ιερά Μονή Παναγίας Κλεισούρας – Προσευχή για πατρίδα\nΘλίψη. Νεκρός ο 40χρονος Ντίνος Στραγάλης. Πήγε για καφέ και…


antinewskilkis: Μαρτίου 2013\nTERRA INCOGNITA: Ρόδινη βροχή στους σιτοβολώνες της Ιστορίας\nΤα ραγισμένα πρόσωπα του Ιανού της εποχής, ισχυρό αποτύπωμα στις ρυτίδες ανθρώπινων προσώπων. Όταν τα λούζει το σπαρακτικό φως μιας αυγής πίσω από συρματοπλέγματα κι όταν τα τυλίγει το σκοτάδι στις υπόγειες στοές της ιστορίας. Ραγισμένα πρόσωπα, ρυτίδες αέναου κάματου και βασανιστικές σκέψεις να τρυπώνουν από όλες του μυαλού τις χαραμάδες.\nΈνα βαθύ βλέμμα στο παρελθόν το οποίο για χρόνια το είχε σκεπάσει η λήθη. Δεν μπορείς να κοιτάζεις στοργικά ό, τι παραμορφώνει με βιαιότητα την αλήθεια και καταργεί τη μνήμη για να την αντικαταστήσει με σκόρπιες ψευδαισθήσεις ομοψυχίας και ενότητας. Ένα βλέμμα στραμμένο στο μέλλον και δεν μπορεί να ξεκρίνει το σχήμα και την υφή των εξελίξεων.\nΠώς να τα διακρίνεις άλλωστε όλα αυτά όταν ακόμα ο χτύπος της καρδιάς του μέλλοντες κρύβεται μέσα στις υπόγειες στοές της αντίστασης που ολοένα και πιο έντονα σκάβονται κάτω από τις πόλεις μας. Ανοίγονται εντός μας άλλοτε με πυρετό και έξαψη και άλλοτε με την ψυχραιμία μιας απελπισίας ή μιας γνώσης.\nΑναρτήθηκε από antinews kilkis στις 7:49 π.μ. Δεν υπάρχουν σχόλια:\nΤις δύο τελευταίες μέρες όλα τα Μεγάλα Κανάλια και Καθημερινές εφημερίδες της Ελλάδας ασχολούνται με τις τραπεζικές απάτες της Κύπρου. Τα δάνεια σε πολιτικά και επιχειρηματικά συμφέροντα που σβήνονταν, τις λαμογιές που φέρανε τον "οικονομικό Αττίλα" στο νησί.\nΕίναι τόσο αστείο να βλέπεις όλους εκείνους που με λύσσα πασχίζουν να κρύψουν τα εγχώρια εγκλήματα δεκαετιών, να θρηνούν τώρα με πάθος για τη χαμένη κυπριακή οικονομία και τις παρανομίες των τραπεζιτών της.\nΟι ίδιοι άνθρωποι, που έστηναν ρεπορτάζ κατά παραγγελία για λογαριασμό του Σάλλα, του Λαυρεντιάδη και του Βγενόπουλου κάθε φορά που μυριζόντουσαν τον κίνδυνο των προσωπικών τους συμφερόντων.\nΑναρτήθηκε από antinews kilkis στις 12:52 π.μ. Δεν υπάρχουν σχόλια:\nΑναρτήθηκε από antinews kilkis στις 8:36 π.μ. Δεν υπάρχουν σχόλια:\nαπό erg_deltio 9:50, Παρασκευή 29 Μαρτίου 2013\nΠαραθέτουμε μια ελλειπή συλλογή δημοσιευμάτων για τη νέα μορφή εργασίας που προωθούν οι εργοδότες και καλούμε σε ελεύθερη συνεισφορά ειδήσεων για το θέμα, που έχει γίνει τεράστιο κοινωνικό πρόβλημα με χιλιάδες θύματα\n(για πρακτικούς λόγους, τα σχόλιά μας είναι σε εσοχή quotte, ενώ τα λινκ των πηγών έχουν ενσωματωθεί στους τίτλους)\nΕδω και 12 χρόνια οι εξουσιαστές φέρανε τη νέα μορφή απασχόλησης μέσω δουλεμπορικών εταιρειών που ονομάστηκαν “Εταιρείες Προσωρινής Απασχόλησης”. Το αρχικά προωθημένο σκεπτικό πίσω από την προώθησή τους ήταν η παροχή προσωρινής απασχόλησης και ενοικίασης εργαζομένων σε άλλες εταιρείες για μικρό χρονικό διάστημα. Από τότε έγιναν πολλά, οι δουλεμπορικές εταιρείες έφτασαν να γίνουν στρατηγικοί εταίροι του κράτους και να διεκδικούν κεφάλαια από το ΕΣΠΑ !\nΠαραθέτουμε κάποιες από τις πάμπολλες πληροφορίες και δημοσιεύματα για αυτούς τους μαφιόζους του μεροκάματου.\nΑναρτήθηκε από antinews kilkis στις 7:09 π.μ. Δεν υπάρχουν σχόλια:\nΗ τοπική επιτροπή της ΑΝΤ.ΑΡ.ΣΥ.Α. Κιλκίς\nσας καλεί σε ανοιχτή συζήτηση στις 4 Απριλίου 2013 και ώρα 7.30 μμ, στην αίθουσα του Επιμελητηρίου Κιλκίς\nμε θέμα τις πολιτικές εξελίξεις και τις προτάσεις του αντικαπιταλιστικού μετώπου για την έξοδο από την κρίση,\nμε κεντρικούς ομιλητές τους:\nΠαναγιώτη Μαυροειδή, μηχανικό μεταλλείων- μεταλλουργό και Μπάμπη Κουρουνδή, δικηγόρο- μέλος της Εναλλακτικής Πρωτοβουλίας Δικηγόρων Θεσσαλονίκης.\nΕπιδιώκουμε δια μέσου της εκδήλωσης το διάλογο με την εργαζόμενη και άνεργη πλειοψηφία που από παθητικός τηλεθεατής της εξαθλίωσης και της καταστροφής της, οφείλει να γίνει πρωταγωνιστής των εξελίξεων και συνδημιουργός μιας επόμενης μέρας με περισσότερη αξιοπρέπεια και δικαιοσύνη.\nΑναρτήθηκε από antinews kilkis στις 7:03 π.μ. Δεν υπάρχουν σχόλια:\nBillie Holiday - Strange Fruit (η ιστορία του τραγουδιού)\nΑναρτήθηκε από antinews kilkis στις 6:38 π.μ. Δεν υπάρχουν σχόλια:\nΚΑΤΗΓΟΡΙΑ: ΒΙΝΤΕΟ-ΜΟΥΣΙΚΗ, ΡΑΤΣΙΣΜΟΣ\nαπό ALF 11:33, Παρασκευή 29 Μαρτίου 2013\nup the vegan\nΤο Earthlings είναι ένα ντοκιμαντέρ με θέμα την απόλυτη οικονομική εξάρτηση που έχει από τα ζώα η ανθρωπότητα. Από τα κατοικίδια, την τροφή, την διασκέδαση έως την επιστημονική έρευνα. Με την χρήση κρυφής κάμερας και με υλικό που δεν έχει ξανά προβληθεί το Earthlings μας δείχνει βήμα προς βήμα τις καθημερινές πρακτικές των μεγαλύτερων βιομηχανιών του κόσμου ,οι οποίες όλες εξαρτώνται απόλυτα στα ζώα για το κέρδος τους.\nΤο Earthlings είναι ένα από τα πιο ξεχωριστά ντοκιμαντέρ που φτιάχτηκαν ποτέ στον τομέα της φύσης ,των ζώων και των ανθρώπινων οικονομικών συμφερόντων.\nτο βρήκαμε εδώ: Ώρα Κοινής Ανησυχίας\nΑναρτήθηκε από antinews kilkis στις 11:49 μ.μ. Δεν υπάρχουν σχόλια:\nΚΑΤΗΓΟΡΙΑ: Οικο-λογικά, ΠΕΡΙΒΑΛΛΟΝ\nβιογραφικό: Ντίνος Σαδίκης\nf/b: Ντίνος Σαδίκης\n1 - Αντιλαλούν δυο φυλακές (Μ. Βαμβακάρη-Φράγκου) - Εν πλω* (1989)\nκαι μεταγενέστερη (2005) εκτέλεση του ίδιου τραγουδιού εδώ\nΑναρτήθηκε από antinews kilkis στις 11:37 μ.μ. Δεν υπάρχουν σχόλια:\nΚΑΤΗΓΟΡΙΑ: ΒΙΝΤΕΟ-ΜΟΥΣΙΚΗ, ΤΕΧΝΕΣ\nΟ μικρός Χανς είναι ένα αγόρι που γεννήθηκε και μεγάλωσε στη ναζιστική Γερμανία και η ανατροφή του σχετίζεται με το να γίνει πιστός στρατιώτης της Άριας φυλής. Είναι ταγμένος να υπηρετεί τον Χίτλερ και να θεοποιεί το Ναζιστικό Κόμμα. Έχει απέχθεια προς την Δημοκρατία, ,ενώ “εκπαιδεύεται” σ’ έναν κόσμο όπου η ευαισθησία και η ανθρωπιά, είναι απαγορευμένες.\nΤο γνωστό αντιναζιστικό animation της Disney. Μπορείτε να το δείτε με ελληνικούς υπότιτλους.\nδείτε τo στο youtube\nΑναρτήθηκε από antinews kilkis στις 2:43 μ.μ. Δεν υπάρχουν σχόλια:\nΚΑΤΗΓΟΡΙΑ: ΡΑΤΣΙΣΜΟΣ, ΦΑΣΙΣΜΟΣ\nΑναρτήθηκε από antinews kilkis στις 11:57 π.μ. Δεν υπάρχουν σχόλια:\nΔεκατρία χρόνια και δυο μήνες πριν ο Σόιμπλε υποβάλει την παραίτηση του από την κεφαλή του Χριστιανοδημοκρατικού κόμματος (CDU) εμπλεκόμενος προσωπικά σε σκάνδαλο χρηματισμού του κόμματος με μαύρο χρήμα…\n…είναι στα αλήθεια οδυνηρό αυτό που συμβαίνει αυτές τις μέρες. Είναι η καταστροφή μιας οικονομίας και ακόμη περισσότερο ο θάνατος των ονείρων μιας κοινωνίας. Βέβαια όπως όλοι, φρόντισαν για αυτό τα ντόπια φερέφωνα της ετερόφωτης κυριαρχίας, μαθαίνουμε ότι αυτά παθαίνει όποιος πλένει μαύρο Ρωσικό χρήμα και επενδύει το μέλλον του στον καπιταλισμό-καζίνο. Όλα αυτά είναι αλήθεια. Γίνονται όμως ακόμη πιο οδυνηρά όταν αυτή την αλήθεια την σφετερίζονται άνθρωποι σαν το Σόιμπλε για να σου τρίψουν στη μούρη τα ψέματα τους…\n…την δύσκολη εκείνη νύχτα ο τότε ηγέτης του CDU, αν και αρχικά το αρνείται, αναγκάζεται να παραδεχτεί ότι έχει ο ίδιος παραλάβει 100,000 μάρκα σε μετρητά από τον Karlheinz Schreiber, φυγόδικο τότε έμπορο όπλων ο οποίος συχνά έδινε χρήματα σε στελέχη του CDU. Στο τέλος παραδέχτηκε ότι συνάντησε τον κ. Schreiber πολλές φορές και όχι μόνο μία όπως αρχικά είχε πει… (http://www.thedailybeast.com/newsweek/2000/02/27/scandal-sinks-schauble.html)\nΑναρτήθηκε από antinews kilkis στις 11:47 π.μ. Δεν υπάρχουν σχόλια:\nΚΑΤΗΓΟΡΙΑ: ΔΙΑΠΛΟΚΗ, ΟΙΚΟΝΟΜΙΑ\nΑναρτήθηκε από antinews kilkis στις 10:52 π.μ. Δεν υπάρχουν σχόλια:\nΚΑΤΗΓΟΡΙΑ: ΑΥΤΟΔΙΑΧΕΙΡΙΣΗ, ΚΑΤΑΣΤΟΛΗ\nΔευτέρα, 1η Απριλίου 20.00: Άπληστον κέρδος\nΣκηνοθεσία – Σενάριο – Φωτογραφία – Μοντάζ – Ήχος - Παραγωγός: Γιάννης Kαρυπίδης\nΜια περιήγηση στους τόπους της επικείμενης καταστροφής, με ξεναγούς τους πρωτεργάτες της αντίστασης στις εξορύξεις χρυσού στη Βόρειο Ελλάδα. Ένα χρονικό δεκαπενταετών αγώνων των κατοίκων ενάντια στο άπληστον κέρδος.\nΑγαπητοί φίλοι, μια ενδιαφέρουσα αλλαγή της τελευταίας στιγμής στο πρόγραμμα των προβολών μας. Την Δευτέρα 1 Απριλίου, στην προβολή του ντοκιμαντέρ ΄΄Απληστον κέρδος΄, θα παρευρίσκεται και ο σκηνοθέτης κ. Γιάννης Καρυπίδης μετά από πρόσκληση του Μετώπου Αγώνα Ενάντια στα Μεταλλεία και της Κοινωνίας Πολιτών Κιλκίς. Μετά την προβολή θα ακολουθήσει συζήτηση με το κοινό. Τα επόμενα ντοκιμαντέρ θα προβληθούν σύμφωνα με το πρόγραμμα που ακολουθεί.\nΑναρτήθηκε από antinews kilkis στις 9:43 π.μ. Δεν υπάρχουν σχόλια:\nΤο Ράδιο Καρολίνα (Radio Caroline) υπήρξε ο πρώτος πειρατικός ραδιοφωνικός σταθμός στη Μ. Βρετανία. Εξέπεμψε για πρώτη φορά στις 28 Μαρτίου του 1964 κι έμελλε ν' αλλάξει το μέλλον της ραδιοφωνίας στη «Γηραιά Αλβιόνα».\nΣε μια περίοδο που απαγορευόταν η ιδιωτική πρωτοβουλία στα ερτζιανά, ο Ρόναν Ο' Ρέιλι, ένας ιρλανδός επιχειρηματίας από το χώρο της μουσικής βιομηχανίας, αποφάσισε να κάνει το πρώτο βήμα. Έστησε το σταθμό του πάνω σ' ένα πλοίο και βγήκε στον αέρα εν πλω, από τα διεθνή ύδατα, περίπου τρία μίλα ανοιχτά των αγγλικών ακτών. Έπαιζε κυρίως ποπ μουσική για νεαρούς και νοικοκυρές, ενώ η πανευρωπαϊκή πρωτοτυπία του ήταν ότι εξέπεμπε σε 24ωρη βάση. Γρήγορα έγινε δημοφιλέστατος και το παράδειγμά του ακολούθησαν πολλοί μιμητές.\nΑναρτήθηκε από antinews kilkis στις 7:03 μ.μ. Δεν υπάρχουν σχόλια:\nΚΑΤΗΓΟΡΙΑ: ΠΕΡΙ ΑΝΕΜΩΝ ΚΑΙ ΥΔΑΤΩΝ\nΚΙΝΗΜΑΤΟΓΡΑΦΙΚΗ ΛΕΣΧΗ ΚΙΛΚΙΣ "ΑΝΟΙΚΤΗ ΟΘΟΝΗ"\nΝΕΕΣ ΤΑΣΕΙΣ ΣΤΟ ΓΕΡΜΑΝΙΚΟ ΚΙΝΗΜΑΤΟΓΡΑΦΟ\nΣκηνοθεσία: Tom Tykwer, Γερμανία, 2010 (119‘). Παίζουν: Sophie Rois, Sebastian Schipper, Devid Striesow\nΕπιμέλεια υποτιτλισμού: Πρασσά Δήμητρα – Σεπτέμβριος 2012\nΑναθεώρηση: Φωτιάδου Πέπυ\nΓενική επιμέλεια: Καρανικόλας Μιχάλης\nΠροβολή: Αίθουσα Επιμελητηρίου Κιλκίς\nΤετάρτη 3 Απριλίου 2013 - Ώρα: 8.30μμ (ακριβώς)\nΥπόθεση της ταινίας: Η Χάνα και ο Σιμόν είναι ζευγάρι για 20 χρόνια. Ζουν στο Βερολίνο, και είναι απόλυτα μοντέρνοι, ώριμοι, καλλιεργημένοι και προσγειωμένοι. Δεν έχουν παιδιά. Σχέσεις, παιδιά, συμβίωση, αποβολή, φυγή κι επιστροφή: αυτή η σχέση τα πέρασε όλα, και δεν έχει πολλά να προσβλέπει για το μέλλον. Μέχρι που και οι δύο, χωρίς να ξέρει ο ένας για τον άλλο, ερωτεύονται τον ίδιο άντρα, τον Άνταμ. Τραγική κωμωδία ενός ζευγαριού που ερωτεύεται τυχαία τον ίδιο άνδρα. Κατάλληλη από 12 ετών\nΑναρτήθηκε από antinews kilkis στις 6:41 μ.μ. Δεν υπάρχουν σχόλια:\n"Μα, τι αχάριστοι που είστε!"\n"Μα, δεν έχετε ακούσει για την ευτυχία των μεταλλείων στη Φινλανδία;"\n"Μα, στη Σουηδία ο κόσμος ζει δίπλα στα μεταλλεία"\n"Μα, αφού δεν ξέρετε για τι μιλάμε, τι διαμαρτύρεστε;"\n"Μα, να γίνει διάλογος..."\nΜΑ, ας μας εξηγήσει κάποιος από αυτούς που τόσα και τόσα έχουν πει - όπως αυτά παραπάνω, ας μας εξηγήσει αυτήν την αφίσα:\nΞέρετε τι λέει;\n«Μια τεράστια έκρηξη σε όλη τη Σουηδία.\nΟι εταιρείες αδειάζουν τον ορυκτό μας πλούτος και\nΜετά εξαφανίζονται μαζί με κέρδη δισεκατομμυρίων.\nΟ κοσμάκης μένει πίσω με κατεστραμμένη γη και μολυσμένο νερό.»\nΣΥΛΛΑΛΗΤΗΡΙΟ για σταθερή γη και καθαρό νερό - Σάββατο 20 Απριλίου\nΣυγκέντρωση στο Norra Bantorget στις 14:00 και στο Sergels Torg στις 15:00\nΣυνδιοργάνωση: Fältbiologerna, Urbergsgruppen, Budkaveln και πολλοί άλλοι...\nΤο Σάββατο 20/4/2013 η TV δεν πρόκειται να μας τα δείξει αυτά\nΠΕΡΙΣΣΟΤΕΡΑ ΛΟΓΙΑ ΕΙΝΑΙ ΒΕΒΑΙΩΣ ΠΕΡΙΤΤΑ\nΤο event για το συλαλλητήριο στο facebook:\nΗ αφίσα για το συλλαλητήριο από την ομάδα της Σκανδιναβίας:\nΜία από τις ομἀδες ομάδες αγώνα ενάντια στα μεταλλεία των Σουηδών:\nΜία άλλη από τις επιτροπές αγώνα ενάντια στα μεταλλεία των Σουηδών:\nκαι μια άλλη επιτροπή αγώνα (Σουηδών και πάλι):\nπηγή: Μέτωπο αγώνα ενάντια στα μεταλλεία σε Κρούσια και Πάϊκο\nΑναρτήθηκε από antinews kilkis στις 6:30 μ.μ. Δεν υπάρχουν σχόλια:\nΜε την ανεργία να αγγίζει το 30 % μέσα στο 2013 σύμφωνα με τις πιο έγκυρες προβλέψεις, με τους πολίτες ν’ αδυνατούν όλο και πιο συχνά να καλύψουν τις βασικότερες ανάγκες (στέγη, διατροφή, ένδυση κλπ. – ενδεικτικά αναφέρουμε την κατακόρυφη αύξηση των εξώσεων σε μισθώσεις κατοικίας αλλά και σε επαγγελματικές), αλλά και τους ιδιοκτήτες ακινήτων να μην μπορούν πια να αποπληρώσουν τους κάθε λογής φόρους που επιβάλλονται επί της ακίνητης περιουσίας, ενώ, την ίδια στιγμή, το 25% των στεγαστικών δανείων βρίσκονται στο κόκκινο, οι δρόμοι που ανοίγονται μπροστά μας είναι δύο: είτε θα βρεθούμε στα πεζοδρόμια, τις πλατείες και τις στοές των μεγαλουπόλεων μένοντας σε χαρτοσπιτόκουτα, αντιμέτωποι με την πιο μεγάλη ανθρωπιστική κρίση που έχει αντικρίσει η χώρα μετά την κατοχή, συνηθίζοντας στο θέαμα του θανάτου ανθρώπων σε δρόμους ή αίθουσες αναμονής των (διαλυμένων πια) νοσοκομείων και αρκούμενοι στον κυνισμό των πολιτικών που με βαρύγδουπες δηλώσεις λένε «όσοι κοιμούνται στο δρόμο να κάνουν υπομονή να έρθει η άνοιξη», είτε θα ακολουθήσουμε τον άλλο δρόμο, αυτόν της πολυεπίπεδης αντίστασης και του σφετερισμού, στην πράξη, της εξουσίας: μαζικές και συλλογικές καταλήψεις κτιρίων που δεν αξιοποιούνται και μέσα από αυτές, οργάνωση της καθημερινότητας και της ζωής μας σε πρότυπα αυτο-οργάνωσης, αυτοδιαχείρισης και αλληλεγγύης.\nΑναρτήθηκε από antinews kilkis στις 9:32 π.μ. Δεν υπάρχουν σχόλια:\nΚΑΤΗΓΟΡΙΑ: ΑΝΤΙΣΤΑΣΗ, ΑΥΤΟΔΙΑΧΕΙΡΙΣΗ\nstripped all the leaves from the trees last night\nexept from one leaf\nto sway solo on a naked branch\nWith this example\nthat yes of course –\nit likes its little joke from time to time.\nΑναρτήθηκε από antinews kilkis στις 2:21 μ.μ. Δεν υπάρχουν σχόλια:\nΚΑΤΗΓΟΡΙΑ: ΚΕΙΜΕΝΑ, ΤΕΧΝΕΣ\n“Με βουτάνε από την μπλούζα και με τραβάνε σε ένα άλλο δωμάτιο. “Γιατί με φέρατε εδώ;” “Γιατί πουλάς ναρκωτικά.” μου είπαν και τρώω την πρώτη σφαλιάρα. Ήταν τόσο δυνατή, που βούλωσε το αυτί μου. “Που ήσουν εκείνο το βράδυ;” Τους απαντάω και τρώω τη δεύτερη σφαλιάρα. “Πες την αλήθεια, ρε μαλάκα”. Αυτό συνέβαινε επί 6-7 ώρες: με ρωτούσαν και μετά με χτυπούσαν στο κεφάλι, στο σβέρκο, στα μάγουλα. Κάθε μισή ώρα σταματούσαν και με έβαζαν να κοιτάω όρθιος τον τοίχο. “Σκέψου καλύτερα και πες την αλήθεια, γιατί αλλιώς θα φας κι άλλο ξύλο”, μου έλεγαν. Ζητούσα νερό…\nΌταν αρνήθηκα να δώσω DNA, μπήκαν μέσα 10, φοβήθηκα ότι θα φάω κι άλλο ξύλο κι έτσι έδωσα. Μετά υπέγραψα ένα χαρτί ότι το έδωσα χωρίς βία. Μετά με πήγαν σε ένα άλλο δωμάτιο όπου ένας κύριος μου έλεγε να δώσω ότι ξέρω, γιατί το χωριό μου έχει γίνει Ζωνιανά και πρέπει να ελαφρύνω και τη δική μου θέση και των χωριανών μου. Τι να έλεγα, αφού δεν ήξερα τίποτα; Τότε με πήγαν σε ένα άλλο δωμάτιο. Μπήκαν 10 αστυνομικοί και πιάσανε τις τέσσερις γωνίες. “Τώρα θα παίξουμε πινγκ πονγκ” είπαν κι άρχισαν να με πετάνε ο ένας στον άλλο και φωνάζανε “Μαλάκα, αλήτη, αναρχικέ”. Με άφησαν ελεύθερο στις 20:15. Νερό δεν μου έδωσαν ποτέ.”\n(από το ρεπορτάζ της Ντίνας Δασκαλοπούλου με τίτλο “Μια μέρα ιδανική για επενδύσεις…” στην Εφημερίδα των Συντακτών, Δευτέρα, 4 Μαρτίου 2013)\nΜαρτυρίες βασανιστηρίων σαν κι αυτή όλο και πιο συχνά σπάνε τον φραγμό της παραδοσιακής σιωπής και κάνουν την εμφάνισή τους στα μέσα μαζικής ενημέρωσης, εγχώρια αλλά και διεθνή. Η ατζέντα που προωθείται συστηματικά από την κυβέρνηση, η εμπέδωση του δόγματος “νόμος και τάξη”, περνά πλέον φανερά από τη βία, την τρομοκράτηση και τον βασανισμό τόσο “τυχαίων” πολιτών όσο και κρατουμένων. Τα περιστατικά ξεκινούν να απαριθμούνται ήδη από την προεκλογική περίοδο όταν οι αστυνομικές αρχές με τη συναίνεση της δικαιοσύνης παίζουν τον ρόλο του επικοινωνιακού γραφείου των κομμάτων της συγκυβέρνησης και γεμίζουν διαδίκτυο, τηλεοπτικούς δέκτες και πρωτοσέλιδα εφημερίδων με τα ταλαιπωρημένα πρόσωπα οροθετικών γυναικών που κατηγορούνται, φυλακίζονται, διαπομπεύονται και τελικά μήνες μετά αθωώνονται. Τα επόμενο κρούσματα βασανισμού καταγγέλλονται από τους αναρχικούς συμμετέχοντες στην αντιφασιστική μοτοπορεία και φτάνουν στα αυτιά της ελληνικής κοινωνίας αφού πρώτα έχουν γίνει θέμα σε μεγάλα διεθνή μέσα ενημέρωσης. Ο αρμόδιος υπουργός, Ν. Δένδιας, απειλεί πως θα κάνει μήνυση στον Guardian που αποκαλύπτει το θέμα. Στο παιχνίδι του ολοκληρωτισμού όμως. που χτίζεται πλέον συστηματικά, κανείς δεν μιλά για την ταμπακιέρα. Οι βασανισθέντες δεν αφορούν την κυβέρνηση. Η τάξη πρέπει να επικρατήσει.\nΑναρτήθηκε από antinews kilkis στις 2:05 μ.μ. Δεν υπάρχουν σχόλια:\nΣΕΞ ΠΑΝΤΟΥ, ΕΡΩΤΑΣ ΠΟΥΘΕΝΑ, ΧΡΗΜΑ ΠΑΝΤΟΥ, ΟΝΕΙΡΑ ΝΕΚΡΑ\nΜετά από μια σειρά από μάσκες, πως μπορείς να αναγνωρίσεις το αληθινό σου πρόσωπο; Κι όμως έρχεται η στιγμή που πρέπει να κοιτάξεις στον καθρέφτη και να αναρωτηθείς ποιος τελικά είσαι. Μπορεί εκεί που θα κοιτάξεις να υπάρχει κενό. Έχασες την δυνατότητα να συγκινείσαι, θεώρησες την ευγένεια ψυχής αδυναμία και περιττή. Ξέχασες τους άλλους ανθρώπους για να σε ξεχάσουν.\nΤο μέτρο έγινε το χρήμα. Ξέχασες το παρόν, το πούλησες, για ένα μέλλον που δεν σου ανήκει πλέον ούτε κι αυτό. Προτίμησες τον άχαρο τρόπο, τον illustration, τον αντιαισθητικό. Άφησες το μέλλον σ’ αυτούς που αναγορεύτηκαν σε διαχειριστές του, μπήκες στην γραμμή, με αντάλλαγμα την πόζα και τα πράγματα. Πράγματα, αλλά όχι πραγματικότητα.\nΑναρτήθηκε από antinews kilkis στις 1:55 μ.μ. Δεν υπάρχουν σχόλια:\nΚΑΤΗΓΟΡΙΑ: ΚΕΙΜΕΝΑ, ΚΟΙΝΩΝΙΑ\nΣτο δραματικό διάγγελμά του, ο πρόεδρος της Κύπρου Νίκος Αναστασιάδης ανέφερε μεταξύ άλλων «Τις τελευταίες μέρες η κατάσταση της οικονομίας και του τραπεζικού συστήματος επιδεινώθηκε δραματικά». Προφανώς εννοεί ότι αυτό έγινε ξαφνικά. Μέσα σε κάποιες ημέρες. Πέντε; Δέκα; Τριάντα το πολύ. Δε γνώριζε κάτι, ούτε μπορούσε να προβλέψει κάτι.\nΑναρτήθηκε από antinews kilkis στις 1:23 μ.μ. Δεν υπάρχουν σχόλια:\n25 Μαρτίου 2013. Τη μέρα που τοπικές κοινωνίες σε όλη την επικράτεια έδειξαν δυναμικά την αντίθεσή τους σε μια σειρά από ζητήματα, από την επιδρομή των χρυσοθήρων στη Χαλκιδική μέχρι την άνοδο του φασισμού και τη ληστρική απόβαση του «Αττίλα 3» στην Κύπρο, την ίδια αυτή μέρα επέλεξε η ναζιστική συμμορία για να κάνει άλλο ένα σόου πατριδοκαπηλίας έξω από το κτήριο που στεγάζεται το MEGAλο κανάλι.\nΣυγκεντρώσεις διαμαρτυρίας κατά του Mega έχουν ξαναγίνει και στο πρόσφατο παρελθόν. Μια από αυτές πραγματοποιήθηκε την περίοδο του κινήματος των πλατειών (Ιούνιος 2011), με πρωτοβουλία της λαϊκής συνέλευσης Αμπελοκήπων και ομάδων πολιτών. Μια άλλη επίσης έγινε το Μάη του 2012, ανάμεσα στις δύο εκλογές, με συνθήματα κατά της παραπληροφόρησης που συστηματικά καλλιεργεί ο τηλεοπτικός δίαυλος, σαν άλλο κυβερνητικό υπουργείο τύπου.\nΜην είχε και η συγκέντρωση των ναζιστών στο στόχαστρό της τη μνημονιακή προπαγάνδα της Τρέμη και των Πρετεντέρηδων ή τη δικαιολόγηση των οικονομικών δολοφόνων που εφαρμόζουν τα άθλια πειράματά τους σε βάρος των χωρών του ευρωπαϊκού νότου; Μπα, η συγκέντρωση είχε στο στόχαστρό της τα «τουρκοσήριαλ»!\nΑναρτήθηκε από antinews kilkis στις 7:53 π.μ. Δεν υπάρχουν σχόλια:\nΑναρτήθηκε από antinews kilkis στις 7:27 π.μ. Δεν υπάρχουν σχόλια:\nΤα λερωμένα, τ’ άπλυτα! Έργα και ημέρες μεταλλευτικών εταιρειών στον… Καναδά!\nΈστω ότι θέλει κάποιος να παραβλέψει την αρνητική προϊστορία στην προστασία των πολιτών και περιβάλλοντος από την πλευρά την ελληνικής πολιτείας. Έστω ότι καλοπροαίρετα πείθεται από τα λόγια της τέως γραμματέως ΥΠΕΚΑ κ. Καραβασίλη πως η μεταλλευτική δραστηριότητα στο Κιλκίς θα είναι η πρώτη που όλα θα σχεδιαστούν και θα ολοκληρωθούν τέλεια (άσχετα αν σε πλείστες όσες περιπτώσεις “οι μεταλλευτικές / λατομικές δραστηριότητες ήταν μικρότερης ή μεγαλύτερης έκτασης περιβαλλοντικές καταστροφές” - δείτε τα πρακτικά συνεδρίασης Διαρκούς Επιτροπής Παραγωγής και Εμπορίου της Βουλής 16/02/2012.) Έστω...\nΤι θα μπορούσε να πει αυτός ο “κάποιος” στα όσα περιγράφονται στο κείμενο που παρατίθεται στην συνέχεια και που αποδεικνύει πως ακόμα και στον Καναδά - στη χώρα του δικού μας “επενδυτή” El Dorado - οι μεταλλευτικές εταιρείες δεν φρόντισαν να αποτρέψουν την καταστροφή, να μην αφήσουν πίσω τους συντρίμμια, να μην βάλουν σε κίνδυνο τη δημόσια υγεία.\nΔύο στοιχεία χρίζουν ιδιαίτερης προσοχής στο άρθρο: πρώτον το γεγονός πως μια δεκαετία αφότου έκλεισε το μεταλλείο τα προβλήματα όχι απλώς συνεχίζουν να υφίστανται αλλά μεγεθύνονται και επηρεάζουν άμεσα ανθρώπους και περιβάλλον. Και δεύτερον το κόστος της αποκατάστασης: μόνο το πρώτο σκέλος που αφορά στις άμεσες και επείγουσες διαδικασίας καθαρισμού ανέρχεται στα 372 εκατομμύρια ευρώ. Η ολοκλήρωση της διαδικασίας του πλήρους καθαρισμού και αποκατάστασης δεν έχει κοστολογηθεί ακόμη. Αυτό όταν για το έργο των Σκουριών η εγγυητική επιστολή ύψους 50 εκατομμυρίων ευρώ διαφημίζεται ως κάτι που θα πρέπει να μας καθησυχάζει.\nΤο άρθρο δημοσιεύτηκε στο ottawacitizen.com στις 17/3/2013, μόλις 4 ημέρες πριν την 21/3/2013, ημέρα που το Περιφερειακό Συμβούλιο Κεντρικής Μακεδονίας, αποφάσισε κατά πλειοψηφία να μας βαφτίσει χωροταξικά “μεταλλευτική περιοχή” και να σχεδιάσει για εμάς ως ανάπτυξη τη μεταλλευτική δραστηριότητα. Προφανώς η ενημέρωση που λαμβάνουν δεν εμπεριέχει άρθρα σαν το παρακάτω...\nΑναρτήθηκε από antinews kilkis στις 7:19 π.μ. Δεν υπάρχουν σχόλια:\nΑναρτήθηκε από antinews kilkis στις 12:46 π.μ. Δεν υπάρχουν σχόλια:\nΕδώ και αρκετό πλέον καιρό από μεγάλο κομμάτι του πληθυσμού συνειδησιακά απο-νομιμοποιείται το όραμα της Ευρωπαϊκής ολοκλήρωσης, το φαντασιακό της ενωμένης Ευρώπης που θα προωθεί την αλληλεγγύη και την αλληλοσυνεργασία. Οι απροκάλυπτες επιθέσεις των ευρωκρατών ενάντια στην Κύπρο, ο στιγματισμός του Ελληνικού λαού ως «τεμπέλη που αποκλειστικά και μόνο αυτός ευθύνεται για τα παθήματά του», η ολική απαξίωση του Νότου δείχνουν φανερά πλέον ότι το περιβόητο Ευρωπαϊκό ιδεώδες έχει καταρρεύσει μέσα στην πλήρη ανικανότητά του να δείξει στοιχειώδη αλληλεγγύη στους αδύναμους του κρίκους, απαντώντας με επιθέσεις μίσους και άκρατου κυνισμού, σαν να πρόκειται για μια οργανωμένη μαφία. Δεν είναι, όμως, μονάχα ο Νότος που αρχίζει σιγά σιγά να αποδοκιμάζει το ολιγαρχικό τούτο φιάσκο. Ολόκληρη σχεδόν η ήπειρος δυσανασχετεί με το αποτυχημένο, πλέον, Ευρωπαϊκό όραμα, καθώς η Βρετανική κοινή γνώμη παραμένει πλειοψηφικά υπέρ της εξόδου της χώρας από την ΕΕ, με τον λαϊκιστή πρωθυπουργό David Cameron και το ακροδεξιό κόμμα UKIP να προσπαθούν να χαϊδέψουν τα αυτιά των Βρετανών απο-πολιτικοποιημένων καταναλωτών που για όλα τους φταίει ο αποδιοπομπαίος τράγος των Βρυξελλών· παράλληλα, η Ελληνική και Γαλλική αριστερά κάνουν λόγο για «καταστροφή της Ευρωπαϊκής ιδέας από τους Νεοφιλελεύθερους πολιτικούς που εφαρμόζουν σκληρή λιτότητα», σαν να μην ήταν η ίδια η ΕΕ μια δομημένη γραφειοκρατική μηχανή, αποκλειστικά και μόνο πάνω σε lesaiz faire καπιταλιστικές βάσεις. Στην Ιταλία, το «κίνημα» των Πέντε Αστέρων, με τον κωμικό Giuseppe Grillo, γνωστός για τις ευρωσκεπτικιστικές του θέσεις, κατέκτησε την δεύτερη θέση στις πρόσφατες εκλογές, αφήνοντας πίσω τον νεοσυντηρητικό Μπερλουσκόνι, δεδομένο που φανερώνει πέρα για πέρα την αντίδραση μεγάλου μέρους της Ιταλικής κοινωνίας όχι μόνο στις πολιτικές λιτότητας που επιβάλει η ΕΕ, αλλά πάνω απ’ όλα την καταπάτηση βασικών δημοκρατικών δικαιωμάτων με σκοπό την υλοποίησή των πολιτικών αυτών, καθώς κανένας πια πολιτικός (είτε πρόκειται για εκλεγμένο με «δημοκρατικές» διαδικασίες, είτε τεχνοκράτη σφετεριστή) δεν υπολογίζει ούτε στο ελάχιστο τη στάση ενός ολόκληρου λαού που υποτίθεται ότι αντιπροσωπεύει απέναντι σε ένα τόσο μείζον ζήτημα.\n"ΣΥΝΤΟΜΑ ΚΙ ΑΝΩΔΥΝΑ"\nΣκηνοθεσία: Fatih Akin, Γερμανία, 1998 (99‘).\nΠαίζουν: Mehmet Kurtulus, Adam Bousdoukos, Idil Üner, Aleksandar Jovanovic\nΕπιμέλεια υποτιτλισμού: Dathe Katharina - Δεκέμβριος 2012\nΑναθεώρηση: Dietrich Christian, Παπαγεωργίου Νάσσα\nΤετάρτη 27 Μαρτίου 2013 - Ώρα: 8.30μμ (ακριβώς)\nΗμερίδα ΔΗΜΑΡ για τα μεταλλεία Χαλκιδικής – Κιλκίς, στις 20/3/2013 στη Θεσσ/νίκη\nΤο χρονικό και οι ομιλίες μιας ενδιαφέρουσας ημέρας !\nΣυντονιστής ο κ Ευάγγ. Ζορκάδης μέλος της Εκτελεστικής Επιτροπής της ΔΗΜΑΡ.\nΚάνει μια μικρή εισήγηση εκφράζοντας κυρίως προβληματισμούς και ερωτήματα επί του θέματος.\nΑναρτήθηκε από antinews kilkis στις 7:17 π.μ. Δεν υπάρχουν σχόλια:\nΚΑΤΗΓΟΡΙΑ: ΜΕΤΑΛΛΕΙΑ, ΜΕΤΑΛΛΕΙΑ.ΒΙΝΤΕΟ\nΔΕΛΤΙΟ ΤΥΠΟΥ ΚΟΙΝΩΝΙΑΣ ΠΟΛΙΤΩΝ Ν. ΚΙΛΚΙΣ\nΠεριφερειακές Εκδηλώσεις 15ου Φεστιβάλ Ντοκιμαντέρ Θεσσαλονίκης\nΓια τρίτη συνεχόμενη χρονιά, η Κοινωνία Πολιτών Ν. Κιλκίς με την υποστήριξη του Ο.ΠΟ.Ν.Γ.Α. του Δήμου Κιλκίς, υποδέχεται το Φεστιβάλ Ντοκιμαντέρ Θεσσαλονίκης.\nΤην Δευτέρα 1 και την Τρίτη 2 Απριλίου και ώρα 20.00 στο Συνεδριακό Κέντρο του Δήμου θα προβληθούν επιλεγμένα ντοκιμαντέρ που παρουσιάστηκαν στο πρόσφατο φεστιβάλ. Ιδιαίτερα, την πρώτη μέρα προβολών, θα προβληθούν ντοκιμαντέρ με ειδικό ενδιαφέρον για την περιοχή μας.\nΔευτέρα 1 και Τρίτη 2 Απριλίου, ώρα 20.00\nΣυνεδριακό Κέντρο Δήμου Κιλκίς\nΟι εκδηλώσεις αυτές αποτελούν τη δική μας προσφορά στους θεατές με τους οποίους μοιραζόμαστε ένα κοινό πάθος για τις εικόνες, μια κοινή αγάπη για το σινεμά. Ας γίνουμε λοιπόν και πάλι συνοδοιπόροι σε αυτό το ταξίδι του πολιτισμού και ας κάνουμε για μια ακόμη φορά πράξη την κοινή πεποίθηση του Φεστιβάλ Ντοκιμαντέρ Θεσσαλονίκης, πως ο κινηματογράφος είναι μια εμπειρία ικανή να μας ενώσει. Θα χαρούμε πολύ να σας δούμε όλους εκεί.\nΑκολουθεί αναλυτικό πρόγραμμα προβολών.\nΑναρτήθηκε από antinews kilkis στις 9:35 π.μ. Δεν υπάρχουν σχόλια:\nΔὲ μᾶς ἀφήνουν Ῥόμπσον νὰ τραγουδᾶμε\nδὲ μᾶς ἀφήνουν καναρίνι\nπού ῾χεις φτερὰ ἀητοῦ\nμαῦρε ἀδερφέ μου\nδόντια ποὺ ἔχεις\nδὲ μᾶς ἀφήνουν νὰ ψηλώσουμε φωνή.\nφοβοῦνται τὴν αὐγή,\nν᾿ ἀκούσουνε φοβοῦνται\nκαὶ ν᾿ ἀγγίσουν\nφοβοῦνται ν᾿ ἀγαπήσουν\nφοβοῦνται ν᾿ ἀγαπήσουνε σὰν τὸν Φερχὰτ\n(Ἀλήθεια θὰ ῾χετε κι ἐσεῖς ἕναν Φερχὰτ\nοἱ νέγροι πῶς νὰ τόνε λένε Ῥόμπσον;)\nΦοβοῦνται τὰ γεννήματα\nτὸ γάργαρο νερὸ φοβοῦνται τῆς πηγῆς\nκαὶ τὶς χαρές τους\nτὸ χέρι ἑνὸς φίλου δὲν ἔσφιξε ποτέ τους\nτὸ χέρι τους\nσὰν τὸ πουλὶ\nχωρὶς νὰ θέλει σκόντα\nἡ κάποια ἀναβολὴ\nΦοβοῦνται τὴν ἐλπίδα\nφοβοῦνται Ῥόμπσον νὰ ἐλπίσουν\nπού ῾χεις φτερὰ ἀητοὺ\nφοβοῦνται τὰ τραγούδια μας\nμὴ τοὺς τσακίσουν.\nNâzim Hikmet (1902-1963) - Ποιήματα\nΑναρτήθηκε από antinews kilkis στις 9:12 π.μ. Δεν υπάρχουν σχόλια:\nΣτόχοι στη γλώσσα των αριθμών.\nΑριθμοί ελεγχόμενοι, καθοδηγούμενοι.\nΑνθρωποι στο στόχαστρο.\nΖωές υπό αμφισβήτηση.\nΕπιβίωση στην Εξαθλίωση.\nΥπό διωγμό το εισόδημα. Μικρό ή μεσαίο.\n500 ευρώ το μήνα κι είσαι...πλουτοκράτης.\nΑναρτήθηκε από antinews kilkis στις 2:36 μ.μ. Δεν υπάρχουν σχόλια:\nΕύχονται να νικήσουν και εκεί οι Γερμανοί. Αυτές οι πόρνες, είναι οι αλεπούδες με την κομμένη ουρά που θέλουν να επιβάλουν τη φρίκη τους ως μονόδρομο. Ως αναγκαιότητα. Ως μόνη σωτηρία. Είναι κουφάρια δίχως ψυχή.\nΑναρτήθηκε από antinews kilkis στις 2:25 μ.μ. Δεν υπάρχουν σχόλια:\nΑναρτήθηκε από antinews kilkis στις 10:58 π.μ. Δεν υπάρχουν σχόλια:\nΑναρτήθηκε από antinews kilkis στις 10:37 π.μ. Δεν υπάρχουν σχόλια:\nΤο ΣτΕ απέρριψε αίτηση συλλόγων της Χαλκιδικής κατά των μεταλλείων χρυσού\nΤο Συμβούλιο της Επικρατείας απέρριψε την αίτηση οκτώ Συλλόγων της Χαλκιδικής που ζητούσαν να ανασταλεί η από 26.7.2011 υπουργική απόφαση με την οποία εγκρίθηκαν οι περιβαλλοντικοί όροι για τα έργα εγκατάστασης των μεταλλείων χρυσού στην Κασσάνδρα Χαλκιδικής και καθορίζονταν οι χώροι απόθεσης παλαιών τελμάτων.\nΥπενθυμίζεται ότι το ελληνικό Δημόσιο είχε προβεί στην καταγγελία της σύμβασης με την εταιρεία «TVX Hellas Α.Ε.» για την εκμετάλλευση των μεταλλείων Χρυσού στην Κασσάνδρα Χαλκιδικής και στη συνέχεια έγινε εξωδικαστικός συμβιβασμός. Ακολούθησε νέα σύμβαση (Ν. 320/2004) μεταξύ του Δημοσίου και της καναδικών συμφερόντων εταιρείας «Ελληνικός Χρυσός ΑΕΜΒΧ» στην οποία μεταβιβάστηκε έναντι του ποσού των 11 εκατ. ευρώ το σύνολο των στοιχείων του ενεργητικού των μεταλλείων Κασσάνδρας.\nΑναρτήθηκε από antinews kilkis στις 9:55 π.μ. Δεν υπάρχουν σχόλια:\nΤου Κόλιν Γουώρντ\nΊσως σκεφτείτε, ότι με το να περιγράφω τον αναρχισμό σαν μια θεωρία οργάνωσης ηθελημένα να προτείνω ένα παράδοξο: «αναρχία» μπορεί να θεωρείται από εσάς το αντίθετο της οργάνωσης. ‘Όμως, στη πραγματικότητα η «αναρχία» σημαίνει απουσία κυβέρνησης, απουσία εξουσίας.\nΜπορεί να υπάρξει κοινωνική οργάνωση δίχως εξουσία, δίχως κυβέρνηση; Οι αναρχικοί ισχυρίζονται πως μπορεί να υπάρξει και ισχυρίζονται επίσης ότι είναι επιθυμητό να υπάρξει. Ισχυρίζονται, ότι στη βάση των κοινωνικών μας προβλημάτων είναι η αρχή της κυβέρνησης. Είναι, άλλωστε, οι κυβερνήσεις που ετοιμάζονται για πόλεμο και εξαπολύουν τον πόλεμο, ακόμα και αν είστε υποχρεωμένοι να πολεμήσετε σε αυτόν και να τον πληρώσετε. Οι βόμβες για τις οποίες ανησυχείτε δεν είναι αυτές με τις οποίες οι καρτουνίστες σχεδιάζουν τους αναρχικούς, αλλά οι βόμβες που οι κυβερνήσεις τελειοποίησαν με δικά σας έξοδα. Είναι, τελικά, οι κυβερνήσεις που φτιάχνουν και επιβάλουν τους νόμους που δίνουν τη δυνατότητα στους «έχοντες» να έχουν τον έλεγχο των κοινωνικών πόρων παρά να τους μοιράζονται με τους «μη έχοντες».\nΕίναι, τελικά, η αρχή της εξουσίας που διασφαλίζει ότι οι άνθρωποι θα δουλέψουν για κάποιον άλλο για το μεγαλύτερο μέρος της ζωής τους, όχι γιατί το απολαμβάνουν η έχουν τον έλεγχο επάνω στη δουλειά τους, αλλά γιατί το βλέπουν ως το μόνο μέσο βιοπορισμού.\nΕίπα ότι είναι οι κυβερνήσεις που κάνουν πολέμους και ετοιμάζουν πολέμους, αλλά προφανώς δεν είναι από μόνες τους. Η δύναμη μιας κυβέρνησης, ακόμα και της ποιο απόλυτης δικτατορίας, εξαρτάται από τη σιωπηρή συγκατάθεση των κυβερνωμένων.\nΑναρτήθηκε από antinews kilkis στις 7:55 π.μ. Δεν υπάρχουν σχόλια:\nΔυνατή και αναγκαία η συνάντηση αναρχισμού-μαρξισμ...\nΕπίτροποι στις τράπεζες: Άντε και καλή τύχη μάγκες...\nΠΑΓΚΟΣΜΙΑ ΗΧΩ ΓΙΑ ΤΗ ΣΤΗΡΙΞΗ ΣΤΟΥΣ/ΣΤΙΣ ΖΑΠΑΤΙΣΤΑΣ...\nMinor tuned harmonica in Full Swing Vassilis Kario...\nΗ Χαλκιδική του χρυσού και ο χρυσός της Χαλκιδικής...


Εμπιστοσύνη: Το κλειδί για μια επιτυχημένη σχέση - Childit - Τα πάντα για το παιδί\nΑν παλεύεις με θέματα εμπιστοσύνης στη σχέση σου, τότε αυτό το άρθρο σε αφορά\n1. Κράτα για σένα και τον σύντροφο σου, όσα σου λέει εκείνος. Προσωπικές σκέψεις, προβλήματα μέχρι και κάποιο μεταξύ σας κουτσομπολιό, είναι υποθέσεις που δεν αφορούν καθόλου τις φίλες σου.\n2. Τήρησε τις υποσχέσεις σου. Ακόμα και τις πιο μικρές. Οι μικρές πράξεις, όπως για παράδειγμα όταν του υπόσχεσαι ότι θα του τηλεφωνήσεις, είναι εκείνες που βοηθούν να χτίσετε σχέση εμπιστοσύνης, αφού ό,τι λες θα συμβεί.\n3. Ζήτα συγγνώμη όταν κάνεις λάθος. Ίσως είναι το δυσκολότερο πράγμα, γιατί η αληθινή συγγνώμη απαιτεί ειλικρίνεια και πραγματική μετάνοια για όσα έχεις κάνει. Αν έπραξες λάθος και το αναγνωρίσεις, βάλε τον εγωισμό σου στην άκρη και ζήτα μια αυθεντική συγγνώμη που θα βγαίνει από την καρδιά σου.\nαποτελεσματική επικοινωνία, ειλικρίνεια, εμπιστοσυνη, επαφη, επικοινωνια, πιστη, σεβασμος, συγνωμη, συντροφικότητα, τόνωση εμπιστοσύνης


Ίχνος: Νέος πρόεδρο της Εθνικής Τράπεζας ο Γκίκας Χαρδούβελης!\nΝέος πρόεδρο της Εθνικής Τράπεζας ο Γκίκας Χαρδούβελης!\nΜισό εκατομμύριο φυγάδευσε στο εξωτερικό με 56 εμβάσματα το διάστημα από 5ης Μαΐου έως 14 Ιουνίου του 2012. Και όπως δήλωσε ο ίδιος: τα χρήματα τα έβγαζα σε μικρά ποσά στο εξωτερικό, διότι το έκανα μόνος μου μέσω internet. Σε οποιαδήποτε άλλη χώρα αν διόριζαν διοικητή τράπεζας τον Χαρδουβελη που έβγαζε λαθραία τα χρήματά του στο εξωτερικό, η μετοχή της Τράπεζας θα έπεφτε 90% την 1η μέρα. Το ζεύγος Χαρδουβελη αγόρασε γη και με την ευκαιρία καταπάτησε και έκταση του Δημοσίου. Αναγκάστηκε να την επιστρέψει μετά την αποκάλυψη του #Hot_Doc.\nΌπου και να πάω τα χρήματά μου, η ...\nΣε δίκη ο Χαρδούβελης για παράλειψη υποβολής «πόθεν έσχες»\nΠάλι έπεσα από τα σύννεφα...\n6 Ιουλίου 2021 - 3:55 μ.μ.


Επανέρχεται ο Φίλης - Υπέρ προγραμματικής σύγκλισης με ΠΑΣΟΚ | Πολιτική Ειδήσεις\nΕπανέρχεται ο Φίλης - Υπέρ προγραμματικής σύγκλισης με ΠΑΣΟΚ\nΕπανέρχεται στα περί συνεργασίας με τη Δημοκρατική Συμπαράταξη ο Νίκος Φίλης. Τι λέει για τη συνεργασία με τους ΑΝΕΛ.\nΓΡΑΦΕΙ: THETOC TEAM published 18 Φεβ. 17 (09:12)\n«Το μοντέλο της κεντρώας νεοφιλελεύθερης συναίνεσης υποχωρεί στην Ευρώπη και επανέρχεται στο προσκήνιο η αντίθεση ανάμεσα στον νεοφιλελευθερισμό και το κράτος πρόνοιας. Ο ΣΥΡΙΖΑ πρέπει να αποτελέσει μέρος αυτών των διεργασιών στην Ευρώπη αλλά και να αναζητήσει (χωρίς βιασύνες, αλλά και χωρίς μακρόσυρτες αναβολές) στο εσωτερικό της χώρας προγραμματικές συνεργασίες με τον κεντρώο χώρο». Αυτό δήλωσε ο Νίκος Φίλης σε συνέντευξή του στην «Εφημερίδα των Συντακτών», επανερχόμενος στο θέμα της συνεργασίας με τη Δημοκρατική Συμπαράταξη.\n«Σε αντιστοιχία και προς τις ευρωπαϊκές εξελίξεις και τη νέα σχέση που τείνει να διαμορφωθεί μεταξύ Αριστεράς, Σοσιαλιστών και Πρασίνων στην Ευρώπη και με υπαρκτό τον κίνδυνο παλινόρθωσης μιας επιθετικής και ρεβανσιστικής Δεξιάς, πρέπει να αναζητήσουμε συνεργασίες με τον κεντρώο χώρο και αυτός στη χώρα μας εκφράζεται από κυρίως από τη Δημοκρατική Συμπαράταξη» αναφέρει χαρακτηριστικά ο κ. Φίλης και προσθέτει: «Δεν ισχυρίζομαι ότι η συνεργασία μαζί τους μπορεί να υπάρξει άμεσα. Πρέπει όμως να κάνουμε το άνοιγμα για να διαμορφωθούν προγραμματικές συγκλίσεις. Σε αυτήν την προοπτική πρέπει να ψηφιστεί ως εκλογικό σύστημα η απλή αναλογική για τις επόμενες και όχι για τις μεθεπόμενες εκλογές δημιουργώντας συνθήκες πολιτικής ηγεμονίας της Αριστεράς».\nΑναφερόμενος μάλιστα στη συνεργασία με τους ΑΝΕΛ αναφέρει πως αυτή έγινε για συγκυριακούς και όχι στρατηγικούς λόγους, ενώ σχετικά με την κριτική που άσκησε στην κυβέρνηση δήλωσε πως η στήριξη στο έργο της και τον πρωθυπουργό είναι δεδομένη. «Δεν πέσαμε παντού έξω. Πέσαμε έξω όμως στις εκτιμήσεις μας για το κλείσιμο της αξιολόγησης τον Οκτώβριο ή τον Δεκέμβριο και αυτό καταγράφεται στη συνείδηση του κόσμου. Όσον αφορά τη συνεργασία με τους ΑΝΕΛ, αυτή έγινε για συγκυριακούς και όχι στρατηγικούς λόγους, σε μια περίοδο που το πολιτικό σκηνικό καθόριζε η αντίθεση “μνημόνιο-αντιμνημόνιο”. Αυτή η αντίθεση πλέον ξεθωριάζει» ανέφερε χαρακτηριστικά.\nΟι δηλώσεις Φίλη έρχονται σε μια περίοδο που ο συνεταιρισμός ΣΥΡΙΖΑ-ΑΝΕΛ δείχνει να προκαλεί εστίες τριβής και στους δύο συμμετέχοντες. Υπενθυμίζεται ότι, σύμφωνα με το ρεπορτάζ του TheTOC, ο Νίκος Φίλης όχι μόνο ετοιμάζει ερώτηση για τα εξοπλιστικά με στόχο τον Πάνο Καμμένο αλλά έχει ήδη μαζέψει και υπογραφές άλλων βουλευτών του ΣΥΡΙΖΑ που φαίνεται πως συμμερίζονται τις ανησυχίες του.\nΑπό τη μεριά του ΑΝΕΛ, ο Δημήτρης Καμμένος με ανάρτησή του στο Facebook, την Παρασκευή, έστειλε προειδοποιητικές βολές προς το Μαξίμου. «Να ενημερώσω τον κ. Φίλη ότι εάν ο ίδιος επιθυμεί να συγκυβερνήσει με τους βρώμικους, ευχαρίστως αποχωρούμε από την κυβέρνηση σήμερα!! Αναμένω την απάντηση του στην σαφέστατη θέση μου» ανέφερε μεταξύ άλλων.


ΜΙΡΑΝΤΑ ΛΥΣΑΝΔΡΟΥ, 20/05/2019 (τελευταία ενημέρωση 15:07)\nΤο 2019 αποτελεί έναν χρόνο γεμάτο ορόσημα για την Cablenet, η οποία ήδη μετρά αντίστροφα για την έναρξη της μετάδοσης δημοφιλών αγώνων του κυπριακού ποδοσφαίρου μέσω της τηλεοπτικής πλατφόρμας της, την 1η Ιουλίου. Μια εξέλιξη η οποία αναμένεται ότι θα αναδιαμορφώσει την πίτα της αγοράς με τη μετακίνηση συνδρομητών από την κρατική Cyta τόσο προς την Cablenet όσο και προς την PrimeTel, οι οποίες συμφώνησαν να «μοιράζονται» τα αθλητικά τους κανάλια.\nΣε μια άλλη σημαντική εξέλιξη, την περασμένη Τετάρτη η Cablenet έγινε ο τέταρτος παίκτης κινητής τηλεφωνίας πλειοδοτώντας για 7 εκατ. ευρώ το φάσμα που δημοπρατήθηκε. Τα επόμενα λίγα χρόνια η εταιρεία φιλοδοξεί να εξασφαλίσει πέραν του 10% της αγοράς κινητής τηλεφωνίας.\nΟι δύο αυτές κινήσεις στρατηγικής της Cablenet ανατρέπουν το σκηνικό των τηλεπικοινωνιών όπως το γνωρίζαμε μέχρι στιγμής, κινούν τα νήματα και της δίνουν το δικαίωμα να διαμορφώσει μια πιο επιθετική πολιτική, προσβλέποντας σε ακόμη μεγαλύτερη ανάπτυξη.\nΟ εμπορικός διευθυντής της Cablenet Περικλής Θεοδωρίδης μιλά στον «Π» για το νέο περιβάλλον που διαμορφώνεται στις τηλεπικοινωνίες και μας δίνει πληροφορίες για τα σχέδια της εταιρείας στην κινητή και για το αθλητικό μπουκέτο της τηλεοπτικής πλατφόρμας.\nΔεν αναμέναμε να είναι τόσο υψηλό το κόστος της τέταρτης άδειας κινητής τηλεφωνίας λόγω της μεγάλης διείσδυσης αλλά και λόγω της χαμηλότερης τιμής στην οποία πλειοδοτήθηκε ανάλογο φάσμα στο παρελθόν. Εσείς;\nΞέραμε ότι υπήρχε αυτή η περίπτωση, αλλά βεβαίως ευελπιστούσαμε πως δεν θα ανέβαινε τόσο ψηλά. Ήταν όμως πολύ σημαντικό για εμάς σε αυτήν τη χρονική στιγμή, ασχέτως κόστους, να πάρουμε την τέταρτη άδεια κινητής.\nΑπ’ ό,τι φάνηκε από τον πλειστηριασμό, η άδεια ήταν σημαντική και για τις δύο εταιρείες, και για εσάς και για την PrimeTel.\nΗ PrimeTel θα μπορούσε να πει κάποιος ότι δεν χρειαζόταν το έξτρα φάσμα, τουλάχιστον άμεσα, αλλά σίγουρα αν το έπαιρνε θα σήμαινε ότι θα παρέμεναν τρεις παίκτες στην αγορά. Εμείς τώρα βρισκόμαστε σε ένα κομβικό σημείο και η κινητή θα μας δώσει τα εφόδια να μεγαλώσουμε. Το συμβόλαιο MVNO που έχουμε με τη Cyta μας περιορίζει λόγω υψηλού λειτουργικού κόστους. Είναι μια προσωρινή λύση μέσα από την οποία ναι μεν προσφέρουμε στους πελάτες μας της ευρυζωνικής μια εξαιρετική και οικονομική λύση, ωστόσο δεν μας επιτρέπει να επεκταθούμε παγκύπρια και πιο επιθετικά. Γι’ αυτό θεωρήσαμε πολύ σημαντικό να επενδύσουμε σε ένα δικό μας δίκτυο κινητής.\nΘα κτίσετε δίκτυο ή σε πρώτη φάση θα συνεργαστείτε με άλλες εταιρείες ενοικιάζοντας υποδομές;\nΥπάρχει ένα αρχικό σενάριο το οποίο εγκρίθηκε από το συμβούλιο της εταιρείας και η επόμενή μας συνάντηση θα καθορίσει τα επόμενά μας βήματα. Εμείς πάντα είμαστε ανοικτοί σε συνεργασίες, αλλά δεν έχουμε μιλήσει ακόμη με κανέναν. Το μόνο που μπορούμε να πούμε τώρα είναι ότι θα αξιολογήσουμε όλα τα δεδομένα και δεσμευόμαστε να τηρήσουμε τα χρονοδιαγράμματα και με σοβαρότητα να προχωρήσουμε σε αυτήν την επένδυση.\nΠέραν του κόστους της άδειας, πόσο υπολογίζετε να κοστίσει η εγκατάσταση του δικτύου;\nΔεν ξέρουμε ακριβώς, αλλά ένα 4G δίκτυο με τις νέες τεχνολογίες μπορεί να κυμαίνεται πέραν των 30 εκατ. ευρώ.\nΥπάρχει χώρος και για μας\nΧωράει η Κύπρος τέσσερις εταιρείες κινητής τηλεφωνίας; Είναι και η διείσδυση που πλησιάζει το 140%…\nΓια κάποιον που δεν το βλέπει καθόλου επιχειρηματικά σίγουρα οι τέσσερις εταιρείες είναι πολλές. Είναι γεγονός πως υπάρχουν μεγάλες χώρες στην Ευρώπη που έχουν δύο μόνο παρόχους. Οικονομικά όμως θεωρώ ότι είναι μια μεγάλη αγορά η κινητή. Υπάρχει, ναι, ένας κορεσμός, αλλά δεν παύει από μόνο του ως προϊόν να καταγράφει αρκετά υψηλές επιδόσεις. Υπάρχει έδαφος για να μπούμε κι εμείς. Ο κύριος ανταγωνιστής μας είναι η Cyta, η οποία εξακολουθεί να διατηρεί πολύ υψηλά ποσοστά. Με την οποία ναι μεν διατηρούμε μια αγαστή συνεργασία -είμαστε πελάτες τους στη διεθνή χωρητικότητα και στην κινητή ως MVNO- αλλά πρέπει να βλέπουμε μπροστά. Δυναμώνουμε ως εταιρεία και δεν μπορούμε να έχουμε ένα δικό μας σταθερό δίκτυο με διείσδυση στο 21% της συνολικής αγοράς ευρυζωνικής, να έχουμε περί των 70 χιλιάδων πελατών, έξτρα τους εταιρικούς πελάτες και να μην έχουμε και δίκτυο κινητής το οποίο θα μας επιτρέψει να γίνουμε πιο επιθετικοί έναντι του ανταγωνισμού και πιο ανταγωνιστικοί.\nΗ αγορά κινητής φαίνεται πάντως ότι χρειάζεται ανανέωση και νέες πολιτικές. Πού προσανατολίζεστε;\nΝαι, πιστεύω ξεπεράσαμε το μοντέλο των επιδοτήσεων των συσκευών. Ο κόσμος έχει πλέον μια τάση να αγοράζει ο ίδιος το κινητό του, είτε από το εξωτερικό είτε από παράλληλες αγορές. Εμείς θα προσπαθήσουμε μέσα από το δικό μας δίκτυο να προσφέρουμε κάτι πρωτοποριακό, διαφορετικό, value for money, πιο ανταγωνιστικό, σε ένα συνολικό πακέτο με το σταθερό μας δίκτυο. Παρακολουθούμε τις διεθνείς τάσεις, κάνουμε τις έρευνές μας και προχωρούμε.\nΈχετε πίσω σας και την Go, την εταιρεία που κατέχει το 51% της Cablenet και η οποία είναι ο κύριος πάροχος κινητής τηλεφωνίας στη Μάλτα. Έχει εξασφαλισμένη την τεχνογνωσία, έτσι;\nΥπάρχει πολλή χημεία σε αυτήν τη συνεργασία. Είναι μια εταιρεία που ασφαλώς έχει τεράστια τεχνογνωσία, δεν είναι απλώς ένα fund που ήρθε να επενδύσει και βλέπει μόνο νούμερα. Και υπάρχει βεβαίως στρατηγική. Ήταν και αυτοί πάρα πολύ θετικοί για να επενδύσουμε στο φάσμα.\nΑλήθεια, τι βλέπουν οι ξένοι επενδυτές του τομέα στην Κύπρο; Τα τελευταία χρόνια ήρθαν επενδύσεις και για τις τρεις εταιρείες ηλεκτρονικών επικοινωνιών.\nΕγώ θα σας πω αυτά που ξέρω για τη Μάλτα. Είναι μια πιο μικρή χώρα από εμάς, πλήρως κορεσμένη. Μια εταιρεία η οποία για χρόνια είχε το μεγαλύτερο μερίδιο αγοράς και διαθέσιμα λεφτά για επενδύσεις, δεν είχε νόημα να επενδύσει στον τομέα της στη Μάλτα. Αναζητούσε μια πιο μεγάλη αγορά. Η αγορά της Κύπρου μπορεί να φτάνει σε κορεσμό σιγά-σιγά αλλά ως χώρα υπάρχει προοπτική να μεγαλώσει. Ειδικά αν λυθεί το Κυπριακό. Δεν είναι όμως μόνο αυτό. Υπάρχουν επενδύσεις σε πολλούς τομείς στη χώρα μας και λόγω της έκρυθμης κατάστασης σε γειτονικές μας χώρες γινόμαστε συνδετικός κρίκος σε πολλές περιπτώσεις. Μπορεί να μην είναι εύκολο να γίνουμε κόμβος τηλεπικοινωνιακός, αλλά είμαστε ένα στοιχείο σταθεροποίησης στην περιοχή.\nΈξι κανάλια το αθλητικό μπουκέτο\nΠλησιάζει η 1η Ιουλίου, η ημερομηνία κατά την οποία τα τηλεοπτικά δικαιώματα των ομάδων του κυπριακού πρωταθλήματος που έχετε εξασφαλίσει θα αρχίσουν να τρέχουν. Τι να περιμένουμε από το τηλεοπτικό σας μπουκέτο; Ήδη έχετε ανακοινώσει μια προσφορά πακέτου για τρεις μήνες δωρεάν.\nΑνακοινώσαμε αυτήν τη wow προσφορά γιατί για εμάς είναι πολύ σημαντικό να καταλάβει ο κόσμος ότι εάν θέλει να παρακολουθεί τα εντός έδρας των ομάδων τους εγκαίρως, πρέπει να αρχίσει να προετοιμάζεται. Αν κάνουν όλοι μαζί τον Ιούλιο τις αιτήσεις τους θα χρειαστεί να περιμένουν αρκετά μέχρι να γίνουν οι εγκαταστάσεις και ενδεχομένως να ρισκάρουν να χάσουν παιχνίδια… Η συμβουλή μου είναι να έρθουνε όσο πιο σύντομα γίνεται για παραγγελίες αφού, όπως και να ’χει, δεν χρειάζεται να τερματίσουν τον υφιστάμενό τους πάροχο αμέσως, εφόσον το δίκτυό μας είναι τελείως ανεξάρτητο και επιπρόσθετα δίνουμε και τους πρώτους 3 μήνες δωρεάν.\nΜέσα από πόσα κανάλια θα προσφέρετε αθλητικό περιεχόμενο;\nΤο αθλητικό μπουκέτο της πλατφόρμας μας θα διαθέτει τρία κανάλια δικά μας και τρία της PrimeTel με την οποία έχουμε συνάψει ως γνωστόν εμπορική συνεργασία. Η PrimeTel θα εκπέμπει επίσης τα δικά μας κανάλια. Αν για παράδειγμα πάρει κάποιος το full σπορ πακέτο μας θα βλέπει το Cablenet Sports 1 HD και Cablenet Sports 2 HD, τρία αθλητικά κανάλια της PrimeTel και το 7SportsTV HD, το οποίο προβάλλεται μέσα από την πλατφόρμα μας και μέσω αυτού θα έχουμε τη δυνατότητα να μεταδίδουμε κάποιες άλλες παραγωγές όπως π.χ. τις ιπποδρομίες. Τα κανάλια θα είναι 24ωρα και οι μεταδόσεις θα γίνονται μόνο σε πλήρη υψηλή ευκρίνεια (HD). Εκτός από κυπριακό ποδόσφαιρο θα μεταδίδουμε ζωντανά και άλλα τοπικά αθλήματα, ενώ έχουμε εξασφαλίσει και πρωτογενές και άκρως ενδιαφέρον αθλητικό περιεχόμενο από διεθνείς διοργανώσεις.\nΘα έχετε δικές σας παραγωγές στούντιο;\nΠρος το παρόν όχι, τουλάχιστον για τον πρώτο χρόνο. Είναι κάτι που μελετούμε για το μέλλον. Θα συνεργαστούμε όμως με όλους για να παραχωρούμε τα στιγμιότυπα ώστε όλες οι εκπομπές της κυπριακής τηλεόρασης να δείχνουν εκτεταμένα στιγμιότυπα.\nΟι παραγωγές θα γίνονται μέσω κάποιας άλλης εταιρείας;\nΝαι, ήδη έχουμε προχωρήσει με την Triple AΑΑ, η οποία έχει μεγάλη εμπειρία στον τομέα αυτό.\nΓίνεστε λοιπόν και καναλάρχες… Τα κανάλια τα έχετε εγγράψει;\nTα κανάλια μας θα αδειοδοτηθούν στη Μάλτα. Ήταν για εμάς πιο εύκολο λόγω της εμπειρίας της GO σε αυτά τα ζητήματα και θα τύχουν ορθότερης διαχείρισης από τους συνεργάτες μας, πάντοτε στο πλαίσιο των κανονισμών της Αρχής Ραδιοτηλεόρασης Κύπρου.\nΑς έρθει και η Cyta\nΟ στόχος σας ήταν η ενοποίηση του κυπριακού ποδοσφαίρου, γι’ αυτό κάνατε και την εμπορική συμφωνία με την PrimeTel. Είχε κληθεί και η Cyta για να συμμετάσχει σε αυτήν τη συμφωνία, αλλά δεν καταλήξατε. Υπάρχει περίπτωση να το ξανασυζητήσετε;\nΑν υπάρχει το ενδιαφέρον από την πλευρά τους εμείς πάντα είμαστε ανοικτοί για συζητήσεις. Το έχει πει σε συνεντεύξεις του και σε παρεμβάσεις σε συνέδρια επανειλημμένως ο CEO μας Νικόλας Σιακόλας, ότι εμάς μας ενδιαφέρει να γίνει μια κοινή πλατφόρμα μετάδοσης του ποδοσφαίρου.\nΕπενδύσατε πολλά εκατομμύρια σε αυτό το project. Και ανεβάσατε ακόμη περισσότερο την ήδη υψηλή αξία των ποδοσφαιρικών δικαιωμάτων…\nΔεν μπορούσαμε διαφορετικά. Αν δίναμε λιγότερα μάλλον δεν θα μπαίναμε στο παιχνίδι. Για να σε δει κάποιος στα σοβαρά και να δώσεις κίνητρο να αφήσει τον προηγούμενο συνεργάτη του και να έρθει σε σένα έπρεπε να πληρώσεις.\nΣτρατηγικά πώς αποφασίσατε να ενισχύσετε την πλατφόρμα σας με το δημοφιλέστερο περιεχόμενο για τους Κύπριους τηλεθεατές, το ποδόσφαιρο;\nΓια να μπορέσεις να πετύχεις μια περαιτέρω διείσδυση στην αγορά, πρέπει να είσαι σε θέση να προσφέρεις κάτι περισσότερο στους συνδρομητές. Βλέπαμε ότι σε πολλές περιοχές που μπαίναμε με το ευρυζωνικό μας δίκτυο κερδίζαμε μεν το παιχνίδι της διείσδυσης, αλλά κάπου η περαιτέρω ανάπτυξη σταματούσε. Αυτό σήμαινε πως οι συνδρομητές ήθελαν κάτι περισσότερο. Μέσα από έρευνες που έγιναν φάνηκε ότι εκείνο που μας κρατούσε πίσω στην επιπλέον διείσδυση ήταν η απουσία αυθεντικού περιεχομένου. Δηλαδή αποκλειστικά δικού μας περιεχομένου. Και ένα από τα βασικά είναι το κυπριακό ποδόσφαιρο. Υπάρχει ακόμα ένα δημοφιλές περιεχόμενο για την Κύπρο, το Premier League, για το οποίο είχαμε ενδιαφέρον, αλλά τελικά ανανέωσαν με τη Cyta. Ίσως το ξαναδούμε σε τρία χρόνια.\nΠώς βλέπετε την αγορά να αλλάζει;\nΣίγουρα στοχεύουμε σε μια υψηλή άνοδο. Πάντα υπάρχουν περιθώρια ανάπτυξης αλλά πιστεύω πως επειδή η αγορά είναι σχεδόν κορεσμένη θα δούμε αρκετή μετακίνηση από συνδρομητές. Οι φίλαθλοι των ομάδων θεωρούμε ότι θα σταθούν δίπλα μας, δεδομένου ότι είμαστε από τους μεγαλύτερους οικονομικά υποστηρικτές τους. Κι εμείς από την πλευρά μας θα δώσουμε πρωτοποριακές υπηρεσίες και πακέτα value for money. Επενδύουμε τώρα και σε μια νέα τηλεοπτική πλατφόρμα, σε νέους αποκωδικοποιητές, που θα αναβαθμίσουν αισθητά την εμπειρία του χρήστη. Αυτό το έργο θα αρχίσει να μπαίνει σε εφαρμογή τέλος του χρόνου.\nΤσάντα «χαμόγελο» από το Καραισκάκειο ΊδρυμαΟ Απόλλωνας αποσύρει το 83 του Πορτογάλου «γίγαντα»!


March Madness & Ευρώπη.. – Hoopfellas\nAπό Jim Conway στις 24 Μαρτίου 2016\nΜε όνομα βαρύ σαν ιστορία.. Το DNA του περιέχει όλα τα μυστικά του μπάσκετ των ξωτικών της Βαλτικής και αυτό το έμαθε από πρώτο χέρι ο Αυστριακός Jacob Poeltl τον οποίο ο Λιθουανός “έφαγε” ζωντανό πριν λίγες ημέρες οδηγώντας το Gonzaga στο TOP-16. Ο 96αρης F/C μετρούσε στα 18 του 55 παιχνίδια σε ACB/Euroleague κάτι το οποίο κεφαλαιοποιεί τώρα μιας οι αντιδράσεις του και ο τρόπος που διαχειρίζεται τα δρώμενα στο παρκέ είναι διαφορετικός από πολλά παιδιά της ηλικίας του. Δυνατός, αρκετά γρήγορος με εξαιρετικό footwork μπορεί να επιβιώσει και στις δύο γραμμές άμυνας. Αρκετά αποτελεσματικός στο post (ο πιο αποτελεσματικός από όσους συνεχίζουν στο τουρνουά) και ικανός στο positioning.\nΟ Dorsey είναι μεγάλο κεφάλαιο για το ελληνικό μπάσκετ. Το παιχνίδι του αποτελεί μια σύντομη απεικόνιση της ημέρας που ξημερώνει για τη χώρα μας, η οποία τώρα μόλις έχει ανοίξει τη πόρτα της Αμερικής στέλνοντας και παίρνοντας παιδιά από εκεί. Έχει όλα τα εργαλεία να είναι σύντομα ένας πραγματικά κομπλέ περιφερειακός παίχτης. Ο μηχανισμός στο σουτ διακατέχεται από μια αρμονία στη κίνηση και μια αδιάκοπη ροή σε βαθμό που μπορώ να τον παρακολουθώ να σουτάρει με τις ώρες. Θεριστής στο transition. Πολύ αποτελεσματικός με τη μπάλα στα χέρια, μου έχει κινήσει το ενδιαφέρον το γεγονός ότι ωριμάζει γρήγορα στο κομμάτι της απόφασης και σταδιακά σκανάρει με μεγαλύτερη ταχύτητα τις άμυνες. Καλός αμυντικός, εξαιρετικός ριμπάουντερ. Πρέπει να δυναμώσει τον κορμό του. Θα ανοίξει έτσι άλλους ορίζοντες στο παιχνίδι του. Για παράδειγμα θα μπορέσει να τελειώνει καλύτερα φάσεις πηγαίνοντας προς τα μέσα και θα είναι σε θέση να αμυνθεί καλύτερα στη πίσω γραμμή. Το κορμί του, του υποδεικνύει τη θέση “1” κοιτώντας προς το επόμενο βήμα και το ΝΒΑ. Projected 1st rounder.. Θα δούμε.. Η προοπτική του είναι καλή. Το ίδιο και αυτή της Εθνικής μας ομάδας. Βλέποντας τον να παίζει σας εγγυώμαι ότι αυτόματα θα κάνετε συνειρμούς τοποθετώντας νοητά δίπλα του τον Γιάννη Αντετοκούνμπο φτιάχνοντας οργασμικές transition εικόνες..\nO Zach Auguste (2.09-F/C-1993) είναι ένα παιδί που εκτιμώ ότι σύντομα μπορούμε να δούμε στα μέρη μας. Δεν είναι αρκετά skilled για να προσελκύσει των ενδιαφέρον των ομάδων του ΝΒΑ ως PF και σωματοδομικά δεν έχει το κορμί για να παίξει το “5”. Ακόμα λοιπόν και εάν καταφέρει με ένα εξαιρετικό τουρνουά να επιλεγεί στο δεύτερο γύρο, δύσκολα θα μακροημερεύσει. Τράβηξε τα βλέμματα πέρυσι με το καταπληκτικό του παιχνίδι απέναντι στο Κεντάκι και τους Τowns-Stein. Προσωπικά βλέπω ένα παιδί το οποίο έχει πολύ καλά εργαλεία για να αγωνιστεί ως Mobile “5” στο δικό μας μπάσκετ. Δυνατά χέρια, εξαιρετικά πόδια, τρέχει πολύ καλά το γήπεδο, αίσθηση του ριμπάουντ. Καλή πρώτη ύλη που μπορεί να αξιοποιηθεί και να αναπτυχθεί αναλόγως μετά από μια γερή ένεση χαρακτηριστικών της δικής μας σχολής. Το παιχνίδι του στην επίθεση είναι ακόμα άγουρο, τεχνικά δεν είναι κάτι το ιδιαίτερο ενώ χρειάζεται να δουλέψει σε βάθος στα αμυντικά Fundamentals και τη συγκέντρωση του. Επαναλαμβάνω το παιδί είναι για “από εδώ”. Έχει και intangibles..\nΨοφάω για τέτοια.. Είναι από τις ελάχιστες φορές που οι πρωταθλητές βρίσκονται στο Sweet-16 σε θέση outsider και ο Σιζέφσκι είναι το μεγάλο τους όπλο. Μπορεί ο “μέγας μάγιστρος” του παγκοσμίου μπάσκετ να εμπνεύσει μα πολύ δυνατή επιθετικά αλλά με πολλά κενά στα μετόπισθεν ομάδα σε ένα οριακό παιχνίδι απέναντι στους Ducks που δεν έχουν τόσο μέγεθος αλλά με το μήκος και τη ταχύτητα τους μπορούν να στριμώξουν το Ντιούκ. Θα μιλήσει το “βασιλικό αίμα” στις φλέβες του Grayson Allen; Σε (αμυντική) αποστολή ο Tyler Dorsey. Βαρόμετρο ο Ingram.\nΤα ονόματα μιλούν από μόνα τους. Ο τρόπος που μάχονται και αυτό που καταθέτουν στο παρκέ οι Fighting Irish μου θυμίζει πολλές φορές σκηνές από τις “Συμμορίες της Νέας Υόρκης”. Πολύ πράμα κάτω από το δέρμα τους… Το Ουισκόνσιν ξέρει να παίζει τέτοια παιχνίδια. Low mistake basketball και κοντρόλ tempo για να μην αφήσουν το athleticism του Notre Dame να μπει στην εξίσωση. Βρωμάει μπάσκετ το παιχνίδι..\nJay Wright’s floor spacing\n… να σκοράρει με κάθε πιθανό και απίθανο τρόπο.και τη γραμμή υποστήριξης του στους Sooners απέναντι στο guard-oriented Texas.


Αρχική ΕΙΔΗΣΕΙΣ Σκύλοι ναυαγοσώστες που μπορούν να τραβήξουν ακόμα και 12 άτομα και βουτάνε...\nΤα σκυλιά αυτά της Νέας Γης έχουν συνήθως μια βαθιά αγάπη για τον άνθρωπο και είναι εύκολο να εκπαιδευθούν, αν τα ξεκινήσει κάποιος νωρίς. Είναι θρυλικά για την ηρεμία τους και τον υπάκουο χαρακτήρα τους, αλλά και τη δύναμή τους. Είναι εξαιρετικά πιστά και ιδανικά σκυλιά εργασίας. Για αυτόν τον λόγο αυτή η φυλή είναι γνωστή ως “ευγενικός γίγαντας” ή το σκυλί νταντά. Είναι εξαιρετικά καλά με τα παιδιά, αλλά λόγω του μεγέθους τους σε πολύ νεαρές ηλικίες, τα παιδιά θα μπορούσαν να χτυπήσουν κατά λάθος.\nΟ σκύλος Newfoundland με το όνομα “Nana”, ήταν ο αγαπημένος σκύλος φύλακας στο έργο Peter Pan. Το σκυλί της Νέας Γης είναι γενικά καλό με άλλα ζώα, αλλά το μέγεθός του μπορεί να δημιουργήσει προβλήματα αν δεν είναι εκπαιδευμένο.\nΟι σκύλοι Newfoundland είναι οι καλύτεροι σκύλοι ναυαγοσώστες στον κόσμο. Μπορεί να σύρει προς την ξηρά μέχρι 12 άτομα μαζί. Διαθέτει διπλό, αδιάβροχο τρίχωμα (που του επιτρέπει να βουτάει στα κρύα νερά χωρίς να επηρεάζεται η εσωτερική του θερμοκρασία), με χοντρή, λιπαρή και πυκνή εξωτερική τρίχα στα χρώματα του μαύρου, του καφέ, του γκρι ή του λευκού με μαύρες βούλες.Δείτε πως κάνει διάσωση ένας Newfoundland στο βίντεο που ακολουθεί!


ΑϊτήΞέσπασμα χολέρας με 138 νεκρούς - Ειδήσεις - νέα - Το Βήμα Online\nΑϊτήΞέσπασμα χολέρας με 138 νεκρούς\nΟι αϊτινές υγειονομικές υπηρεσίες έχουν ήδη ενημερώσει τον Παγκόσμιο Οργανισμό Υγείας ότι έως τώρα έχουν καταγραφεί 138 θάνατοι και 1.526 κρούσματα.\n22 Οκτωβρίου 2010, 08:23 Ενημερώθηκε: 22 Οκτωβρίου 2010, 08:23\nΠερίπου 140 άνθρωποι έχουν χάσει τη ζωή τους στην κεντρική Αϊτή, εξαιτίας της επιδημίας χολέρας που έχει ξεσπάσει. Οι αϊτινές υγειονομικές υπηρεσίες έχουν ήδη ενημερώσει τον Παγκόσμιο Οργανισμό Υγείας ότι έως τώρα έχουν καταγραφεί 138 θάνατοι και 1.526 κρούσματα.\nΣύμφωνα με τον εκπρόσωπο της ανθρωπιστικής αποστολής των Ηνωμένων Εθνών στην Αϊτή, Ιμογέν Γουόλ, τα προβλήματα εντοπίζονται στην περιοχή Αρτιμπονίτε, βορείως της πρωτεύουσας Πορτ-Ο-Πρενς.\nΤα θύματα εμφάνισαν υψηλό πυρετό, εμετούς και διάρροια. Αν και αρχικά τα αίτια ήταν αδιευκρίνιστα, έπειτα από εξετάσεις διαπιστώθηκε ότι πρόκειται για μορφή χολέρας.\nΗ Αϊτή, μία από τις φτωχότερες χώρες στο κόσμο, δεν έχει ξεπεράσει τα τεράστια προβλήματα από τον σεισμό τον περασμένο Ιανουάριο όπου έχασαν τη ζωή τους πάνω από 250.000 άνθρωποι και 1,5 εκατομμύριο έμειναν άστεγοι.\nΗ περιοχή όπου ξέσπασε η ασθένεια δεν υπέστη μεγάλες καταστροφές, αλλά εκεί κατέφυγαν πολλοί από τους άστεγους.


ΠΡΩΤΟΒΟΥΛΙΑ ΕΝΕΡΓΩΝ ΠΟΛΙΤΩΝ ΕΡΜΙΟΝΗΣ: Τρόμος για οικογένεια στην Κοιλάδα: Απήγαγαν τον γιο και λήστεψαν τους γονείς του\nΤρόμος για οικογένεια στην Κοιλάδα: Απήγαγαν τον γιο και λήστεψαν τους γονείς του\nΑνάστατη είναι η κοινωνία της Κοιλάδας στην Ερμιονίδα μετά από μία υπόθεση ληστείας και αρπαγής που έγινε στο χωριό. Η ασφάλεια Ναυπλίου προσπαθεί να διαλευκάνει την υπόθεση, ενώ έχει συλληφθεί ένας 27χρονος από την περιοχή, που κατηγορείται για ληστεία. Παράλληλα, αναζητούνται ακόμη πέντε άγνωστα άτομα που κατηγορούνται για ληστεία και αρπαγή.\nΣυγκεκριμένα, στο πλαίσιο της αστυνομικής έρευνας της ασφάλειας Ναυπλίου, προέκυψε ότι τα άγνωστα άτομα που αναζητούνται, χθες τα ξημερώματα στην Κοιλάδα, ακινητοποίησαν χτυπώντας και με την απειλή πιστολιού, έναν 41χρονο Έλληνα κάτοικο του χωριού και τον οδήγησαν με το αυτοκίνητό του, σχετικά κοντά στη ερημική περιοχή Δορούφι, με σκοπό να τους παραδώσει χρήματα.\nΟ 27χρονος που συνελήφθη, μαζί με τους τρεις από την ομάδα των πέντε αγνώστων που αναζητούνται, χρησιμοποιώντας το αυτοκίνητο του 41χρονου, πήγαν στο σπίτι του στην Κοιλάδα, όπου βρίσκονταν οι ηλικιωμένοι γονείς του και χτυπώντας τους, τους λήστεψαν αφαιρώντας 3.250 ευρώ. Στη συνέχεια τράπηκαν σε φυγή.\nΣτο μεταξύ, όσο ο 27χρονος με τα τρία άτομα έκαναν τη ληστεία, ο 41χρονος κατόρθωσε να ξεφύγει από τους δύο που τον επιτηρούσαν.\nΑκολούθως ειδοποιήθηκε η αστυνομία και πραγματοποιήθηκε αστυνομική επιχείρηση από την ασφάλεια Ναυπλίου, οπού εντοπίστηκε ο 27χρονος στην Κοιλάδα και συνελήφθη.\nΣύμφωνα με πληροφορίες, ο 27χρονος έχει αναγνωριστεί, ενώ ο ίδιος αρνείται την εμπλοκή του στην υπόθεση.\nΟ 27χρονος θα οδηγηθεί στον Εισαγγελέα Πρωτοδικών Ναυπλίου.\nΠαράλληλα, η προανάκριση συνεχίζεται για την ταυτοποίηση, τον εντοπισμό και τη σύλληψη των αγνώστων δραστών, καθώς και για την εξακρίβωση της τυχόν συμμετοχής τους σε διάπραξη παρόμοιων αδικημάτων.\nΜε Μπιτζή και Σελλή η Κορωνίδα Κοιλάδας κερδισε τον Φοίνικα Νέας Επιδαύρου με 2-1 και προκρίθηκε στον τελικό Κυπέλλου Αργολίαδς.


Πώς να μην σκοτώνουν τα φυτά σας με πάρα πολύ νερό - βασικά οικιακά σκεύη και συσκευέςΔιαβάστε Περισσότερα\nΚύριος βασικά οικιακά σκεύη και συσκευές Πώς να μην σκοτώνουν τα φυτά σας με πάρα πολύ νερό\nΠώς να μην σκοτώνουν τα φυτά σας με πάρα πολύ νερό\nΠαρόλο που είναι δύσκολο να βρεθούν πραγματικές στατιστικές, φαίνεται πιθανό ότι περισσότερα φυτά εσωτερικών χώρων έχουν πεθάνει εξαιτίας ακατάλληλου ποτίσματος από οποιονδήποτε άλλο παράγοντα. Οι κακές συνήθειες ύδρευσης τείνουν να ακολουθούν ένα μοτίβο. Κατ 'αρχάς, όταν είστε νέοι με φυτά εσωτερικού χώρου, οι άνθρωποι τείνουν να υπερχειλίζουν τα πάντα, όλα στο όνομα της "babying τα φυτά μου". Τότε οι άνθρωποι αδυνατούν να αναγνωρίσουν τις διαφορές μεταξύ των διαφόρων φυτών τους, το πότισμα ενός φιλόδενδρου το ίδιο με ένα echeveria. Τέλος, υπάρχει το στάδιο παραμέλησης, όταν τα φυτά εσωτερικού χώρου δεν είναι πλέον τόσο συναρπαστικά ή καινούργια, έτσι ξεχνούνται.\nΗ ανάπτυξη καλών συνηθειών ποτίσματος δεν είναι δύσκολη, αλλά απαιτεί μερικά βασικά συστατικά, όπως η συνοχή και τουλάχιστον μια γυμνή προθυμία να δώσουν προσοχή στα φυτά σας και να «διαβάσουν» τα σημάδια τους. Τελικά, τα ίδια τα φυτά είναι η καλύτερη πηγή πληροφοριών σας. Τα φυτά που μαραίνονται σας λένε ότι χρειάζονται περισσότερο νερό, ενώ τα φυτά που κιτρινίζουν και φαίνονται ξεπλυμένα μπορεί να πάρουν πάρα πολύ νερό.\nΠώς να πίνετε τα φυτά σας\nΕνώ είναι αδύνατο να καλύψουμε πραγματικά αυτό το θέμα σε ένα σύντομο άρθρο, υπάρχουν ωστόσο μερικά βήματα που μπορείτε να κάνετε για να βοηθήσετε το πότισμα ευκολότερο και πιο αποτελεσματικό:\nΑφήστε χώρο για το νερό στο δοχείο! Όταν μεταφέρετε τα φυτά σας, μην γεμίζετε το δοχείο μέχρι το χείλος με γλάστρες. Αυτό κάνει πολύ πιο δύσκολο το νερό καθώς θα πρέπει να ντρίψετε το νερό πάνω από το έδαφος και να περιμένετε μέχρι να εισέλθει μέσα. Αφήστε αρκετό χώρο που μπορείτε να ρίξετε με λίγο νερό και αφήστε το να ενυδατωθεί από μόνο του.\nΝα είναι συνεπής. Ακόμα κι αν αυτό σημαίνει σήμανση ημερών στο ημερολόγιό σας, βεβαιωθείτε ότι οι συνήθειες ύδρευσης είναι συνεπείς, έτσι ώστε τα φυτά δεν υποφέρουν από εξουθενωτικούς κύκλους ξηρασίας και αφθονίας. Αν και κάθε είδος είναι διαφορετικό, σε γενικές γραμμές τα φυτά προτιμούν ακόμη και την υγρασία.\nΚρατήστε όπως με. Αν είναι δυνατόν, φυτέψτε παρόμοια φυτά το ένα δίπλα στο άλλο, οπότε δεν θα χρειαστεί να σπείρετε το δρόμο σας ανάμεσα σε διάφορα φυτά ενώ το πότισμα. Κρατήστε τα χυμώδη σου με τα σουκλένια σου και τους αρωγούς σου με τους αρωγούς σου\nΜάθετε για το νερό από το κάτω μέρος. Το πότισμα στο κάτω μέρος είναι μια πολύ αποτελεσματική μέθοδος για πολλά φυτά των οποίων τα φύλλα δεν τους αρέσει να βρέχονται.\nΧρησιμοποιήστε ένα δοχείο ποτίσματος με μακρύ λαιμό. Αυτό θα σας επιτρέψει να εφαρμόσετε το νερό με ακρίβεια στο επίπεδο του εδάφους, χωρίς να βρέξετε τα φύλλα. Οι μυκητιασικές διαταραχές ενθαρρύνονται από το υγρό φύλλωμα.\nΠοτέ μην αφήνετε τα φυτά σας να καθίσουν στο νερό! Εκτός εάν είναι φυτά βλάστηση, φροντίστε να αδειάσετε τους δίσκους των φυτών αφού τελειώσετε το πότισμα έτσι τα φυτά δεν κάθονται στο νερό. Καθισμένος στο νερό είναι ένας καλός τρόπος για να πάρει τη σήψη της ρίζας, ενώ είναι συχνά θανατηφόρος.\nΚρατήστε μια παροχή νερού κοντά.\nΕάν τα φυτά σας δεν βρίσκονται κοντά σε μια πηγή νερού, κάντε τη ζωή σας πιο εύκολη και κρύψτε ένα δοχείο ποτίσματος κάπου στο δωμάτιο όπου βρίσκονται. Αυτό θα διευκολύνει την τακτική παροχή νερού.\nΠαρέχετε ποτά, όχι γουλιές.\nΤο ρηχό και ανεπαρκές πότισμα ενθαρρύνει τα ασθενή ριζικά συστήματα και καθιστά την εγκατάσταση πιο ευάλωτη στην κατάρρευση. Όταν το νερό, βεβαιωθείτε ότι το κάνετε καλά, έτσι το νερό τρέχει μέσα από το δοχείο. Αυτό βοηθά επίσης να ξεπλύνετε τα άλατα λιπασμάτων, τα οποία μπορεί να είναι επικίνδυνα εάν συσσωρευτούν.\nΝερό το πρωί. Πότισμα τη νύχτα ενθαρρύνει την υγρασία, η οποία αποτελεί προϋπόθεση για την επίθεση μυκήτων. Αντ 'αυτού, το νερό κατά τη διάρκεια της ημέρας, όταν τα ποσοστά εξάτμισης και διαπνοής είναι τα καλύτερα.\nΤέλος, δώστε προσοχή στην ποιότητα του νερού. Ορισμένα φυτά δεν μπορούν να ανεχθούν χλωριωμένο νερό της βρύσης, ενώ άλλα φυτά έχουν μια δύσκολη στιγμή με μαλακό νερό. Χρησιμοποιήστε το καθαρότερο δυνατό νερό, όπως το νερό της βροχής, το νερό που έχει απομείνει για λίγες μέρες για να αποχλωριωθεί ή το νερό αντίστροφης όσμωσης.\nΠροηγούμενο Άρθρο5 Τύποι μηχανών λείανσης για οικιακά έργα\nΕπόμενο ΆρθροΚρεμάστε τα ρούχα σε μια γραμμή ρούχων\nΠαρόλο που είναι δύσκολο να βρεθούν πραγματικές στατιστικές, φαίνεται πιθανό ότι περισσότερα φυτά εσωτερικών χώρων έχουν πεθάνει εξαιτίας ακατάλληλου ποτίσματος από οποιονδήποτε άλλο παράγοντα. Οι κακές συνήθειες ύδρευσης τείνουν να ακολουθούν ένα μοτίβο. Κατ 'αρχάς, όταν είστε νέοι με φυτά εσωτερικού χώρου, οι άνθρωποι τείνουν να υπερχειλίζουν τα πάντα, © Copyright 2019


Άγιος Σιλουανός, Το θέλημα του Θεού και η ελευθερία | Απόψεις για τη Μονή Βατοπαιδίου (και όχι μόνο)\nΕικόνα του Αγίου Σιλουανού, αγιογραφημένη από τον μαθητή και βιογράφο του μακαριστό άγιο γέροντα Σωφρόνιο του Έσσεξ.\nΟ υπερήφανος δεν αναζητεί το θέλημα του Θεού , αλλά προτιμά να κατευθύνει ο ίδιος τη ζωή του . Και δεν καταλαβαίνει πώς , χωρίς τον Θεό , δεν επαρκεί το λογικό του ανθρώπου για να τον καθοδηγεί . Κι εγώ , όταν εζούσα στον κόσμο προτού να γνωρίσω τον Κύριο και το Άγιο Πνεύμα , εστηριζόμουν στο λογικό μου . Όταν όμως εγνώρισα με το Άγιο Πνεύμα τον Κύριο μας Ιησού Χριστό , τον Υιό του Θεού , τότε παραδόθηκε η ψυχή μου στον Θεό και δέχομαι οτιδήποτε θλιβερό μου συμβεί και λέω : «Ο Κύριος με βλέπει … Τι να φοβηθώ ;» Προηγουμένως όμως δεν μπορούσα να ζω κατ ‘ αυτό τον τρόπο .\nΝα όμως και μια άλλη περίπτωση , που ο Κύριος με άκουσε και με έσωσε . Σε μια γιορτή πρόσφεραν στην τράπεζα ψάρι . Ενώ λοιπόν έτρωγα , ένα κόκαλο μπήκε πολύ βαθιά στο λαιμό μου . Επικαλέστηκα τον Άγιο Παντελεήμονα , παρακαλώντας να με θεραπεύσει , γιατί ο γιατρός του Μοναστηριού δεν θα μπορούσε να μου βγάλει το κόκαλο από το φάρυγγα . Και μόλις είπα : «γιάτρεψέ με» , η ψυχή μου πήρε απάντηση : «Βγες , έξω από την τράπεζα , κάνε μια βαθιά εισπνοή και μια απότομη εκπνοή και το κόκαλο θα βγει με αίμα» . Έτσι κι έκαμα και βγήκε ένα μεγάλο κόκαλο με αίμα . Και κατάλαβα πώς , αν ο Κύριος δεν με θεραπεύει από τον κεφαλόπονο , αυτό σημαίνει ότι είναι ωφέλιμο για την ψυχή μου να υποφέρω τον πόνο . …\n… Όταν η χάρη είναι μαζί μας , είμαστε δυνατοί στο πνεύμα . Όταν όμως την χάσομε , βλέπομε την αδυναμία μας , βλέπομε πως χωρίς τον Θεό δεν μπορούμε ούτε να σκεφτούμε το καλό . Πώς μπορείς να ξέρεις αν ζεις σύμφωνα με το θέλημα του Θεού ; Να η ένδειξη : Αν στενοχωριέσαι για κάτι , αυτό σημαίνει πως δεν παραδόθηκες τελείως στο θέλημα του Θεού , έστω κι αν σου φαίνεται πως ζεις σύμφωνα με το θέλημα του Θεού . Όποιος ζει κατά το θέλημα του Θεού , αυτός δεν μεριμνά για τίποτε . Κι αν κάτι του χρειάζεται , παραδίνει τον εαυτό του και την ανάγκη του στον Θεό . Κι αν πάρει ότι θέλει , μένει ήρεμος , σαν να το είχε . Ψυχή που παραδόθηκε στο θέλημα του Θεού δεν φοβάται τίποτε : ούτε θύελλες ούτε ληστές ούτε τίποτα άλλο . ‘Ότι κι αν έλθει , λέγει : «Έτσι ευδοκεί ο Θεός» , κι έτσι διατηρείται η ειρήνη στην ψυχή και στο σώμα . Το καλύτερο έργο είναι να παραδοθούμε στο θέλημα του Θεού και να βαστάζομε τις θλίψεις με ελπίδα . Ο Κύριος βλέποντας τις θλίψεις μας δεν θα επιτρέψει ποτέ κάτι που να ξεπερνά τις δυνάμεις μας . Αν οι θλίψεις μας φαίνονται υπερβολικές , αυτό σημαίνει πως δεν έχομε παραδοθεί στο θέλημα του Θεού . …\nΚαι όλα , όλα δίνουν τότε αγάπη στην καρδιά , διότι όλα είναι του Θεού. Ο Κύριος νουθετεί με το έλεος Του τον άνθρωπο , για να δέχεται μ’ ευγνωμοσύνη τις θλίψεις . Ποτέ σ ‘ όλη μου τη ζωή , ούτε μια φορά δεν εγόγγυσα για τις θλίψεις , αλλά τα δεχόμουν όλα σαν φάρμακο από τα χέρια του Θεού και πάντα Τον ευχαριστούσα και γι ‘ αυτό ο Κύριος μου έδωσε να υπομένω ελαφρά τον αγαθό ζυγό Του . Όλοι οι κάτοικοι της γης υφίστανται αναπόφευκτα θλίψεις . Και παρόλο που δεν είναι μεγάλες οι θλίψεις που παραχωρεί ο Κύριος , όμως φαίνονται στους ανθρώπους αφόρητες και συντριπτικές . Κι αυτό γίνεται , διότι οι άνθρωποι δεν θέλουν να ταπεινωθούν ενώπιον του Θεού και να παραδοθούν στο θέλημά Του . Όσοι όμως άφησαν τον εαυτό τους στο θέλημα του Θεού , αυτούς τους καθοδηγεί ο Ίδιος ο Κύριος με τη χάρη Του και υπομένουν με ανδρεία τα πάντα για χάρη του Θεού , τον Οποίο αγάπησαν και με τον Οποίο θα δοξάζονται αιώνια . Όταν η Παναγία βρισκόταν κοντά στον Σταυρό , η θλίψη Της ήταν ακατάληπτα μεγάλη , επειδή Αυτή αγαπούσε τον Υιό της περισσότερο απ ‘ ότι μπορεί κανείς να φαντασθεί . Κι εμείς ξέρομε πως όσο μεγαλύτερη είναι η αγάπη , τόσο μεγαλύτερη είναι και η λύπη . Κατά την ανθρώπινη φύση η Θεοτόκος δεν θα μπορούσε με κανένα τρόπο να μην υποκύψει στις θλίψεις Της ΄ παραδόθηκε όμως στο θέλημα του Θεού και το Άγιο Πνεύμα Την ενίσχυσε ν ‘ αντέξει στον πόνο της . Μετά την Ανάληψη του Κυρίου η Παναγία έγινε η μεγάλη παρηγοριά στις θλίψεις για όλο τον λαό του Θεού . Ο Κύριος έδωσε επί γης το Άγιο Πνεύμα και όσοι Το έλαβαν αισθάνονται τον παράδεισο μέσα τους . Ίσως πεις : Γιατί λοιπόν δεν έχω κι εγώ μια τέτοια χάρη ; Διότι συ δεν παραδόθηκες στο θέλημα του Θεού , αλλά ζεις κατά δικό σου θέλημα . Παρατηρήστε εκείνον που αγαπά το θέλημά του . Αυτός δεν έχει ποτέ ειρήνη στην ψυχή και δεν ευχαριστιέται με τίποτε ΄ γι ‘ αυτόν όλα γίνονται όπως δεν έπρεπε . Όποιος όμως δόθηκε ολοκληρωτικά στο θέλημα του Θεού , έχει την καθαρή προσευχή και η ψυχή του αγαπά τον Κύριο .\nΈτσι δόθηκε στον Θεό η Υπεραγία Παρθένος : «Ιδού η δούλη Κυρίου ΄ γένοιτό μοι κατά το ρήμα σου» . Αν λέμε κι εμείς το ίδιο : «Ιδού ο δούλος Κυρίου ΄ γένοιτό μοι κατά το ρήμα σου» , τότε τα Ευαγγελικά λόγια του Κυρίου , που εγράφτηκαν με το Άγιο Πνεύμα , θα ζούσαν μέσα στις ψυχές μας , η αγάπη του Θεού θα βασίλευε σ ‘ όλο τον κόσμο και η ζωή στη γη θα ήταν απερίγραπτα ωραία . Αλλά παρόλο που τα λόγια του Κυρίου ακούγονται τόσους αιώνες σ ‘ όλη την οικουμένη , οι άνθρωποι όμως δεν τα καταλαβαίνουν και δεν θέλουν να τα παραδεχθούν . Όποιος όμως ζει σύμφωνα με το θέλημα του Θεού , αυτός θα δοξασθεί και στον ουρανό και στη γη . Όποιος παραδόθηκε στο θέλημα του Θεού , απασχολείται μόνο με τον Θεό . Η χάρη του Θεού τον βοηθά να παραμένει στην αδιάλειπτη προσευχή . Κι όταν ακόμα εργάζεται ή μιλάει , η ψυχή του είναι απορροφημένη από τον Θεό και γι ‘ αυτό ο Κύριος την πήρε υπό την προστασία Του . Η Παράδοση λέει πώς κατά τη φυγή στην Αίγυπτο η Αγία Οικογένεια συνάντησε στο δρόμο ένα ληστή , αλλά δεν Τους έκαμε κανένα κακό . Όταν μάλιστα ο ληστή είδε το Νήπιο , είπε πώς , αν γινόταν ο Θεός άνθρωπος , δεν θα ήταν ωραιότερος από αυτό το Νήπιο , και τους άφησε να φύγουν ανενόχλητοι . Αξιοθαύμαστο πράγμα : Ληστής που δεν σπλαχνίζεται κανένα σαν θηρίο, ούτε προσέλαβε ούτε λύπησε την Αγία Οικογένεια . Η ψυχή του ληστή σαν είδε το Νήπιο και την ταπεινή Μητέρα Του συγκινήθηκε και την άγγιξε η χάρη του Θεού . Το ίδιο συνέβαινε και στα άγρια θηρία , που μόλις αντίκριζαν τους άγιους μάρτυρες ή τους όσιους καταπραύνονταν και δεν τους έκαναν κακό .\nΑλλά κι οι δαίμονες ακόμα φοβούνται την πράη και ταπεινή ψυχή , που τους νικά με την υπακοή , την εγκράτεια και την προσευχή . Και πάλι πράγμα παράδοξο : ο ληστής λυπήθηκε το Νήπιο – Κύριο , ενώ οι αρχιερείς και οι πρεσβύτεροι Τον παρέδωσαν στον Πιλάτο για να σταυρωθεί . Κι αυτό γιατί δεν προσεύχονταν και δεν ζητούσαν από τον Θεό σύνεση , πώς και τι να κάνουν . Έτσι , πολλές φορές οι κυβερνήτες και γενικά οι άνθρωποι ζητούν μεν το αγαθό , αλλά δεν ξέρουν που είναι αυτό το αγαθό . Δεν ξέρουν πώς το αγαθό βρίσκεται στον Θεό και μας δίνεται από τον Θεό . Είναι ανάγκη να προσευχόμαστε πάντοτε , για να μας νουθετεί ο Κύριος τι και πώς πρέπει να κάνομε , και ο Κύριος δεν θα επιτρέψει να παραπλανηθούμε . Ο Αδάμ δεν είχε τη σύνεση , να ρωτήσει τον Κύριο για τον καρπό που του έδωσε η Εύα , και γι ‘ αυτό έχασε τον Παράδεισο . Ο Δαβίδ δεν ερώτησε τον Κύριο : «Θα ήταν άραγε καλό για μένα να πάρω τη γυναίκα του Ουρία ;» κι έπεσε στα αμαρτήματα του φόνου και της μοιχείας . Έτσι κι όλοι οι άγιοι που αμάρτησαν , αμάρτησαν γιατί δεν επεκαλούντο τη βοήθεια του Θεού για να τους φωτίσει . Ο Όσιος Σεραφείμ του Σαρώφ είπε : «Όταν μιλούσα από το νου μου , συνέβαιναν λάθη» . Υπάρχουν όμως και αναμάρτητα λάθη που οφείλονται στην ατέλεια του ανθρώπου . Τέτοια βλέπομε ακόμη και στην Παναγία . Λέγεται στο Ευαγγέλιο πώς όταν επέστρεφε η Παναγία με τον Ιωσήφ από την Ιερουσαλήμ , ενόμισε πώς ο Υιός της βάδιζε μαζί με τους συγγενείς ή τους γνωστούς … Και μόνο μετά τριών ημερών αναζήτηση Τον βρήκαν στο Ιερό των Ιεροσολύμων να συνομιλεί με τους πρεσβυτέρους . Συνεπώς μόνον ο Κύριος είναι παντογνώστης , ενώ όλοι εμείς , όποιοι κι αν είμαστε , πρέπει να προσευχόμαστε στον Θεό ζητώντας σύνεση και να ρωτάμε τον πνευματικό μας , για ν ‘ αποφύγομε τα λάθη . …\n… Πόσο φανερό είναι για μένα πώς ο Κύριος μας κατευθύνει . Χωρίς Αυτόν δεν μπορούμε ούτε να σκεφθούμε το αγαθό . …\n… Όπου υπάρχει άφεση αμαρτιών , εκεί βρίσκεται η ελευθερία της συνειδήσεως και η αγάπη , έστω και λίγη . …\n… Στενοχωρούμε και θρηνώ και οδύρομαι για τους ανθρώπους . Πολλοί σκέφτονται με απόγνωση : «Αμάρτησα πολύ : σκότωσα , λήστεψα , εβίασα , εσυκοφάντησα , ήμουν άσωτος κι έκανα κι άλλα πολλά» . Κι από την ντροπή τους δεν έρχονται στη μετάνοια . Λησμονούν όμως ότι όλες οι αμαρτίες τους είναι σαν σταγόνα μπροστά στο πέλαγος της αγάπης του Θεού . Ω αδελφοί μου , όλη η γη , μετανοείτε , όσο ακόμα είναι καιρός . Ο Κύριος γεμάτος έλεος περιμένει τη μετάνοιά μας . Και όλος ο ουρανός και όλοι οι άγιοι περιμένουν επίσης την επιστροφή μας . …\n… Ο Κύριος μας έδωσε την εντολή ν’ αγαπούμε αλλήλους . Σ ‘ αυτό έγκειται η ελευθερία : στην αγάπη για τον Θεό και για τον πλησίον . Εδώ βρίσκεται και η ελευθερία και η ισότητα . Στην κοσμική τάξη είναι αδύνατο να υπάρξει ισότητα – αυτό όμως δεν έχει σημασία για την ψυχή. Δεν μπορεί να είναι ο καθένας βασιλιάς ή άρχοντας , πατριάρχης ή ηγούμενος ή διοικητής . Μπορείς όμως σε κάθε τάξη ν ‘ αγαπάς τον Θεό και να είσαι ευάρεστος σ ‘ Αυτόν – κι ‘ αυτό είναι το σπουδαίο . Κι όσοι αγαπούν περισσότερο τον Θεό επί γης , θα έχουν μεγαλύτερη δόξα στη Βασιλεία και θα είναι πιο κοντά στον Κύριο . Ο καθένας θα δοξασθεί κατά το μέτρο της αγάπης του . Έμαθα πως η αγάπη ποικίλλει ως προς την έντασή της . Όποιος φοβάται τον Θεό , φοβάται να Τον λυπήσει με κάτι ΄ αυτός είναι ο πρώτος βαθμός . Όποιος έχει το νου καθαρό από εμπαθείς λογισμούς , αυτό είναι ο δεύτερος βαθμός , μεγαλύτερος από τον πρώτο . Όποιος αισθητά έχει τη χάρη στην ψυχή του , αυτός είναι ο τρίτος βαθμός της αγάπης , ο ακόμα μεγαλύτερος . Η τέταρτη βαθμίδα , η τέλεια αγάπη για τον Θεό είναι όταν έχει κανείς τη χάρη του Αγίου Πνεύματος και στην ψυχή και στο σώμα . Αυτών των ανθρώπων αγιάζουν τα σώματα και μετά τον θάνατο τους γίνονται άγια λείψανα . Έτσι γίνεται με τα σώματα των αγίων μαρτύρων , των προφητών , των οσίων ανδρών …\nΑναρτήθηκε στις Άγιοι - Πατέρες - Γέροντες, Δόγμα, Ορθόδοξη πίστη, Πνευματικά μαργαριτάρια. Ετικέτες: ρωσικό, υπερηφάνεια, Άσκηση, Άγιο Όρος, Άγιο Πνεύμα, Άγιος Παντελεήμων, Άγιοι, Έσσεξ, Αγία Οικογένεια, Αγγλία, Αμαρτίες, Γέροντας, Εκκλησία, Θεός, Ιησούς, Ιησούς Χριστός, Μονές, Μοναστήρια, Μοναχοί, Ορθοδοξία, Προσευχή, Πίστη, Παντελεήμων, Σωτηρία, Σωφρόνιος, Σιλουανός, Σιλουανός Αθωνίτης, Τιμίου Προδρόμου, Υπεραγία Παρθένος, Χριστός, Ψυχή, άγιος Σιλουανός, γεροντάδες, επιθυμία, ελευθερία, ελεύθερος, ελεύθεροι, θέλημα Θεού, μονή, μοναστήρι, Orthodoxy. Leave a Comment »\n« Τί λέει η Αγία Γραφή για τις γυναίκες (2)\nSVETOGORAC STARAC PAJSIJE: O starom kalendaru (Σερβικά, Serbian) »


MotoGP - Οδηγούμε στην Αλμερία το νέο Bridgestone BT-003 Racing Street\nΟδηγούμε στην Αλμερία το νέο Bridgestone BT-003 Racing Street\nΣτην πίστα της Αλμερίας στη Νότιο Ισπανία οδηγήσαμε το νέο ελαστικό της Bridgestone, το BT-003 Racing Street\nΤεστ-Μοντέλα 21/03/2009 - 12:16\nΣτην πίστα της Αλμερίας στη Νότιο Ισπανία οδηγήσαμε το νέο ελαστικό της Bridgestone, το BT-003 Racing Street που απευθύνεται σε όσους θέλουν ένα ελαστικό για σπορ οδήγηση στην πίστα σε track days αλλά και στο δρόμο.\nTrack day λοιπόν για τον απεσταλμένο μας Δημήτρη Διατσίδη, σε μια από τις καλύτερες πίστες με εξαιρετική άσφαλτο και ενδιαφέρουσα χάραξη, με σχεδόν όλες τις νέες μοτοσυκλέτες διαθέσιμες και με το νέο ελαστικό να δείχνει τις δυνατότητές του.\nΑς δούμε τα χαρακτηριστικά του: Το νεότερο sport ελαστικό για χρήση στο δρόμο και την πίστα, με τις πιο εξελιγμένες επιδόσεις πρόσφυσης, προερχόμενες από την τεχνολογία του MotoGP. Σχεδιασμένο για sport οδήγηση: Σίγουρη πρόσφυση στους δρόμους και σε πίστες με στεγνές συνθήκες.\nΔιακρίνονται με τα χρώματα οι ζώνες με τη διαφορετική γόμα στα νέα ΒΤ-003\nελαστικό δρόμου του οποίου η εξέλιξη βασίζεται στο τελευταίο αγωνιστικό ελαστικό BT-003.\nΗ τεχνολογία multi-compound (3LC) εξελιγμένη στο MotoGP, παρέχει τη βέλτιστη λύση για την καλύτερη πρόσφυση και μεγάλη διάρκεια ζωής.\nΗ προσφάτως ανεπτυγμένη σύνθεση γόμας “Ultraction Compound” (“Ultraction” προέρχεται από το Ultra + Traction) εφαρμόστηκε στο εμπρόσθιο και το οπίσθιο ελαστικό. Επιτυγχάνει και την δυνατή πρόσφυση στο φρενάρισμα και το πλάγιασμα στη στροφή και υψηλής έντασης έλξη στην έξοδο της στροφής.\nΤο BT-003RS είναι ο διάδοχος του BT-002RS και του BT-090 και καλύπτει τις κύριες διαστάσεις της μεσαίας και super sport κατηγορίας.\nΑσύγκριτη πρόσφυση στο στεγνό: Multi-Compound 3LC+ Ultraction Compound.\nΗ σημαντική πρόσφυση και στο δρόμο και στην πίστα επιτυγχάνεται από ένα νέο συνδυασμό προερχόμενο από το MotoGP,\nΜε την Ducati 1098S τα ΒΤ-003 έδειξαν όλο τον καλό τους χαρακτήρα\nτην τεχνολογία πολλαπλής γόμας (3LC) και την νέα σύνθεση γόμας ”Ultraction Compound”. Η 3LC έχει υιοθετηθεί και στο εμπρόσθιο και το οπίσθιο ελαστικό. Πρόκειται για τη γέννηση ενός “Racing Street” ελαστικού που επιτρέπει στους οδηγούς να απολαμβάνουν την sport οδήγηση στον δρόμο, τις διαδρομές με πολλές στροφές και τις στεγνές πίστες.\nΟλοκαίνουργια γόμα από την αγωνιστική τεχνολογία: Η νέα γόμα “Ultraction Compound” αποτελεί την αιχμή τεχνολογίας της Bridgestone. Η γόμα έχει τα ιδανικά χαρακτηριστικά υψηλής πρόσφυσης και στιβαρότητας για τον χειρισμό του ισχυρού κινητήρα.\nΕύρεση εξαιρετικής ισορροπίας μεταξύ σταθερότητας και χειρισμού: Η κατασκευή ατσάλινης μονόκλωνης ζώνης MS-BELT (HTSPC) εφαρμόζεται και στο εμπρόσθιο και το οπίσθιο ελαστικό, αντιμετωπίζοντας και απορροφώντας τους κραδασμούς από τις ξαφνικές προσκρούσεις. Προσφέρει υψηλή\nΗ ΖΧ-10R παρά τα ελεγχόμενα γλιστρήματα ήταν εντυπωσιακή σε χρόνους με τα ΒΤ-003\nσταθερότητα και εξαιρετικές γραμμές στις στροφές. Με νέο σχεδιασμό πέλματος σε ιδανικό προφίλ και κατασκευή, η 3LC προσφέρει γραμμικό και sport χειρισμό.\nΒελτιωμένη χιλιομετρική απόδοση: Η τεχνολογία 3LC παρέχει ομοιόμορφη φθορά και ο βελτιωμένος σχεδιασμός πέλματος μεγαλύτερη διάρκεια ζωής από το ΒΤ002RS.\nΤεχνολογία νέας γενιάς για μοτοσικλέτες: Η τεχνολογία ”Ultraction Compound” αναπτύχτηκε για υψηλότερη ισορροπία της απόδοσης πρόσφυσης στους δημόσιους δρόμους και στις στεγνές πίστες.\nΌλες οι γόμες του BT003RS είναι κορυφαίες σε κράτημα στο δρόμο, ειδικά η προσφάτως ανεπτυγμένη ”Ultraction Compound” που χρησιμοποιείται στους ώμους του ελαστικού βελτιώνει το κράτημα στο δρόμο θεαματικά. Η τεχνολογία 3LC βασισμένη καθαρά στην αγωνιστική τεχνολογία των MotoGP μεγιστοποιεί την απόδοση κάθε γόμας, τοποθετώντας την κατάλληλη γόμα στο σωστό μέρος του\nΩραία χάραξη για τα νέα ΒΤ-003 Racing Street\nΙΣΤΟΡΙΑ ΤΩΝ ΤΕΧΝΟΛΟΓΙΩΝ ΤΗΣ BRIDGESTONE\n1985\tBT-12\tΗ SACT εφαρμόστηκε στο BT-12 για πρώτη φορά (προϊόν για την Ιαπωνική αγορά). 1987\tBT-17S\tΗ SACT εισήχθη στην αγορά της EU.\n1990\tBT-37S & BT-70S\tΗ MS-BELT εισήχθη στα radial ελαστικά.\n1996\tBT-56 & BT-57\tΗ Cap&Base, νέα τεχνολογία για MX ελαστικά.\n2003\tBT-020NT\tΤο BT-020NT χρησιμοποίησε τον συνδυασμό HTSPC και MSB.\n2004\tBT-014\tΓια πρώτη φορά υιοθετήθηκε η Cap&Base σε radial ελαστικά.\n2006\tBT-002RS\tΟι HTSPC + MS-BELT+ DTC εφαρμόζονται μαζί στο εμπρόσθιο BT-002RS. 2007\tBT-021\tΟι SACT + Cap&Base συνδυάζονται στο BT-021R.\n2008\tBT-016\tΓια πρώτη φορά χρησιμοποιείται σε ελαστικά ο συνδυασμός τεχνολογίας 5LC/3LC που εξελίχθηκε στα MotoGP.\n110/70ZR17M/C\tTL\t592\t111 (55W)\n120/60ZR17M/C\tTL\t581\t117 (58W)\n120/70ZR17M/C\tTL\t602\t120\n140/70ZR17M/C\tTL\t627\t146 (66W)\n150/60ZR17M/C\tTL\t620\t161 (69W)\n160/60ZR17M/C\tTL\t633\t164 (73W)\n180/55ZR17M/C\tTL\t640\t183 (73W)\n190/50ZR17M/C\tTL\t632\t193 (75W)\n190/55ZR17M/C\tTL\t650\t195\nΟι εντυπώσεις μας ήταν πολύ καλές όσον\nH πιο δύσκολη στροφή της Αλμερίας, δεξιά - τυφλή - κατηφορική\nαφορά το κράτημα, την κατευθυντικότητα και την καλή πρόσφυση στην έξοδο των στροφών, ειδικά με τις καλοστημένες μοτοσυκλέτες της δοκιμής που ήταν η Ducati 1098S, η Kawasaki ZX-6R και η KTM RC-8R, ενώ με τις δυνατές Kawasaki ZX-10R και Yamaha R1, που φαίνεται ότι δεν είχαν την τέλεια ρύθμιση, είχαμε ένα ελεγχόμενο γλίσρτημα πίσω. Περισσότερες εντυπώσεις και φωτογραφίες στο επόμενο τεύχος του περιοδικού motoGP world, που θα κυκλοφορήσει στις 9 Απριλίου.\nH Yamaha R1 φοράει τα νέα ΒΤ-003 και στρίβει άψογα στην είσοδο της στροφής\n1η ΠΑΓΚΟΣΜΙΑ ΠΑΡΟΥΣΙΑΣΗ: APRILIA RSV4 FACTORY\nΑΠΟΣΤΟΛΗ EASTERN CREEK ΑΥΣΤΡΑΛΙΑΣ: YAMAHA YZF R1


Μπόχουσλαβ Χυκς - Βικιπαίδεια\nΟ Μπόχουσλαβ Χυκς (λατινικό αλφάβητο : Bohuslav Hykš), (7 Μαΐου 1889, Πράγα Αυστροουγγαρία - ? ), είναι πρώην Τσεχοσλοβάκος πρωταθλητής της αντισφαίρισης.\nΟ Χυκς συμμετείχε στους Ολυμπιακούς αγώνες του 1908 που έγιναν στο Λονδίνο εκπροσωπώντας την Βοημία. Στο απλό αποκλείστηκε στον τρίτο γύρο από τον Βρετανό Ντίξον με 3-0 σετς. Στο διπλό αντρών με συμπαίκτη τον Νταβίντ Σλίβα αποκλείστηκαν από τον πρώτο γύρο.\nΣτους Ολυμπιακούς αγώνες του 1912 που έγιναν στην Στοκχόλμη συμμετείχε εκπροσωπώντας ξανά την Βοημία. Στο απλό αποκλείστηκε από τον πρώτο γύρο όπως και στο διπλό με συμπαίκτη τον Γιόζεφ Σεμπέκ έχασαν στον πρώτο γύρο από την Δανική ομάδα με 3-0 σετς.\nΣτους Ολυμπιακούς αγώνες του 1920 που τα παιχνίδια αντισφαίρισης έγιναν στην Αμβέρσα συμμετείχε εκπροσωπώντας για πρώτη φορά την Τσεχοσλοβακία. Πήρε μέρος μόνο στο διπλό όπου με συμπαίκτη τον Γιάροσλαβ Γιστ αποκλείστηκαν στον πρώτο γύρο.\n↑ 1,0 1,1 1,2 1,3 1,4 1,5 1,6 Ο Χυκς στους Ολυμπιακούς αγώνες\nΑνακτήθηκε από "https://el.wikipedia.org/w/index.php?title=Μπόχουσλαβ_Χυκς&oldid=6684806"\nΤελευταία τροποποίηση 14:50, 14 Οκτωβρίου 2017.


«Το κύρος του Μητσοτάκη έχει γκρεμιστεί στην Ευρώπη» | Η Εφημερίδα των Συντακτών\nΟ Στέλιος Κούλογλου στα εγκαίνια της έκθεσης σκίτσου «Αποκωδικοποιώντας τα αστέρια» (Decoder les etoiles) στο Ευρωκοινοβούλιο\nΕΝΤΥΠΗ ΕΚΔΟΣΗ 25.02.2019, 16:57\n«Το κύρος του Μητσοτάκη έχει γκρεμιστεί στην Ευρώπη»\nΗ Ν.Δ. τήρησε μια στάση υποκριτική, λαϊκιστική, δημαγωγική για τη Συμφωνία των Πρεσπών, όλα αυτά που κατηγορούμε στην Ε.Ε.\n«Βρείτε μου έναν ευρωβουλευτή που να διαφωνεί με τις Πρέσπες», μας προκάλεσε ο Στέλιος Κούλογλου, που θα είναι εκ νέου υποψήφιος ευρωβουλευτής με τον ΣΥΡΙΖΑ. Συζητήσαμε για τη στάση του στο θέμα της Βενεζουέλας, την αναστολή των ενταξιακών διαπραγματεύσεων της Τουρκίας και την άνοδο της Ακροδεξιάς. Σήμερα το απόγευμα θα συμμετάσχει στην πρώτη ημερίδα «Documento forum» στο Ιδρυμα Μιχάλης Κακογιάννης, με την εισήγηση «Από τον νεοναζιστικό εξτρεμισμό στην τρομοκρατία».\n• Πείτε μας πώς υποδέχθηκαν τη Συμφωνία των Πρεσπών οι συνάδελφοί σας στο Ευρωπαϊκό Κοινοβούλιο. Θεωρείτε ότι ανοίγει ο δρόμος για την ευρωπαϊκή προοπτική του γειτονικού κράτους της Βόρειας Μακεδονίας;\nΒάζω ένα στοίχημα μαζί σας, εάν θα καταφέρετε να βρείτε έναν ευρωβουλευτή που είναι κατά της Συμφωνίας των Πρεσπών. Και του Ευρωπαϊκού Λαϊκού Κόμματος όπου ανήκει η Νέα Δημοκρατία. Εκτός από ορισμένους ακροδεξιούς και αυτούς που είναι του Ορμπαν και υποστηρίζουν το παλιό εθνικιστικό καθεστώς του Γκρούεφσκι στη Βόρεια Μακεδονία, δεν υπάρχει άλλος βουλευτής του ΕΛΚ που να μην επικροτεί τη συμφωνία και να λέει ότι η ελληνική κυβέρνηση αλλά και η κυβέρνηση στα Σκόπια έκαναν πάρα πολύ καλή δουλειά. Πήραν μια πολύ γενναία πρωτοβουλία που αποτελεί πρότυπο επίλυσης διεθνών διαφορών και πρέπει να επιβραβευτεί.\nΟ Τσίπρας και ο Ζάεφ έχουν μεγάλες πιθανότητες να πάρουν το βραβείο Νόμπελ. Ακόμα και πρώην συντηρητικοί πρωθυπουργοί που ανήκουν στο ΕΛΚ λένε «γιατί δεν φέρατε να υπογράψουμε το κείμενο που τους προτείνει για το Νόμπελ ειρήνης». Το κύρος του Κυριάκου Μητσοτάκη έχει γκρεμιστεί εδώ πέρα.\nΕάν ενισχυθεί η Ακροδεξιά, θα στρέψει όλη την ατζέντα σε συντηρητικές κατευθύνσεις όχι μόνο στο θέμα των προσφύγων αλλά και σε όλα τα βασικά κοινωνικά θέματα\nΟλοι από το ΕΛΚ είναι αντίθετοι έως πολύ θυμωμένοι από τη στάση που τήρησε. Και η κ. Μέρκελ τού έκανε παρατηρήσεις. Είναι δέσμιος της Ακροδεξιάς του κόμματός του και δεν μπορεί να κάνει τίποτα, αλλά τη στάση του εδώ δεν την καταλαβαίνουν. Βλέπουν ότι η Ν.Δ. τήρησε μια στάση υποκριτική, λαϊκιστική, δημαγωγική, όλα αυτά που κατηγορούμε στην Ε.Ε.\n• Στις επικείμενες ευρωεκλογές προβλέπεται άνοδος της Ακροδεξιάς. Φοβάστε ότι θα δίνουν τον τόνο στο επόμενο Ευρωκοινοβούλιο;\nΥπάρχει ο φόβος ότι θα επηρεάσει όλο το ευρωπαϊκό Κοινοβούλιο προς τα δεξιά. Δεδομένου ότι το ΕΛΚ είναι πολύ ευάλωτο στη γραμμή και στις προσκλήσεις των ξαδέλφων τους, γιατί στην πραγματικότητα είναι όλοι στην ίδια πολυκατοικία.\nΕάν ενισχυθεί η Ακροδεξιά, θα στρέψει όλη την ατζέντα σε συντηρητικές κατευθύνσεις όχι μόνο στο θέμα των προσφύγων αλλά και σε όλα τα βασικά κοινωνικά θέματα. Τα τελευταία χρόνια δεν υπήρξε ψηφοφορία που να μην είχαν πάρει αρνητική θέση. Είτε αφορούσε το περιβάλλον, είτε τα δικαιώματα των γυναικών, των νέων, των μεταναστών, το ωράριο εργασίας. Στην Αυστρία επανέφεραν το 12ωρο, στην Ουγγαρία πρόσθεσαν 400 ώρες υπερωρίας τον χρόνο απλήρωτες.\n• Χαρακτηριστήκατε υποστηρικτής του Μαδούρο έπειτα από την αρνητική ψήφο σας στην αναγνώριση του Χουάν Γουαϊδό ως μεταβατικού προέδρου στη Βενεζουέλα από το Ευρωκοινοβούλιο. Τι απαντάτε σε αυτή την κριτική και πώς κρίνετε τη στάση της Ε.Ε. στο θέμα της Βενεζουέλας;\nΗ ψηφοφορία δεν ήταν υπέρ ή κατά του Μαδούρο. Αφορούσε τον Γουαϊδό που αυτοανακηρύχθηκε πρόεδρος της Βενεζουέλας ενάντια σε κάθε έννοια διεθνούς νομιμότητας. Δυστυχώς η Ν.Δ. το παρουσίασε ως ψήφο υπέρ ή κατά του Μαδούρο και διάφορα παπαγαλάκια στα ΜΜΕ το αναπαρήγαγαν έτσι. Διατηρώ σοβαρές κριτικές για το καθεστώς Μαδούρο, όμως αυτό είναι άλλο θέμα. Δεν μπορούμε όποιος δεν μας αρέσει ή κάνει κάποια λάθη να επεμβαίνουμε και να ορίζουμε άλλο πρόεδρο.\nΟ Τραμπ, που ξεκίνησε αυτή την ιστορία, δεν ενδιαφέρεται για τη δημοκρατία αλλά για το πετρέλαιο. Εκανα μία παρέμβαση στην ώρα της ψηφοφορίας που καταχειροκροτήθηκε από όλες τις πλευρές όταν είπα ότι «αφού αποφασίσαμε να αλλάξουμε το καθεστώς της Βενεζουέλας, ξέρω και μια άλλη χώρα όπου είναι χειρότερα τα πράγματα, τη Σαουδική Αραβία.\nΝα πάμε κι εκεί να αλλάξουμε το καθεστώς». Ολοι καταλαβαίνουν την υποκρισία που υπάρχει, τα δυο μέτρα και σταθμά. Ως Ελληνες πρέπει να είμαστε φανατικοί υποστηρικτές της διεθνούς νομιμότητας, διότι εάν επικρατήσει ο νόμος της ζούγκλας, ευνοείται ο ισχυρότερος και είμαστε σε μια περιοχή με γείτονες που είναι ισχυρότεροι και μπορούμε να τους φέρουμε στα ίσα μόνο με τη διεθνή νομιμότητα.\n• Συμμετέχετε στην Επιτροπή Εξωτερικών Υποθέσεων που πρότεινε να ανασταλούν οι ενταξιακές διαπραγματεύσεις της Τουρκίας. Ποια μορφή θα πάρουν οι σχέσεις Ε.Ε.-Τουρκίας και πώς αυτό θα επηρεάσει τη χώρα μας;\nΗ επιτροπή αποφάσισε τη διακοπή των διαπραγματεύσεων ένταξης της Τουρκίας. Αυτό θα προτείνει στην ολομέλεια του Ευρωκοινοβουλίου, και ο συσχετισμός των δυνάμεων δείχνει ότι θα περάσει και από την ολομέλεια. Μέχρι τώρα οι ενταξιακές διαπραγματεύσεις είχαν παγώσει. Η διακοπή σημαίνει ότι στην πραγματικότητα τελειώνει η όλη υπόθεση. Θα πρέπει να ξαναρχίσουν όλα από την αρχή και να συμφωνήσουν όλα τα κράτη-μέλη.\nΟρισμένα κράτη, που έχουν κάνει στροφή στην Ακροδεξιά και κατά του Ισλάμ, δεν πρόκειται να συμφωνήσουν. Η Αριστερά, οι Πράσινοι, τμήμα των Σοσιαλιστών είμαστε εναντίον της διακοπής. Ρωτήσαμε τους πολιτικούς κρατούμενους στην Τουρκία. Ρωτήσαμε τον αρχηγό του HDP, Σαλαχεντίν Ντεμιρτάς, και τον διανοούμενο Οσμάν Καβάλα, που βρίσκονται στις φυλακές, και μας είπαν «μην κόψετε τις γέφυρες».\nΟ Ερντογάν θα το εκμεταλλευτεί εθνικιστικά. Χάνουμε οποιονδήποτε μοχλό πίεσης είχαμε για την απελευθέρωση κρατουμένων, για τον εκδημοκρατισμό, για την ελευθερία του Τύπου. Στα ελληνοτουρκικά πιστεύω ότι έξυπνα η Ελλάδα παραμένει σταθερά υπέρ των ενταξιακών διαπραγματεύσεων. Δεν νομίζω ότι αυτό θα επηρεάσει αρνητικά τις σχέσεις. Τώρα βρίσκονται άλλοι αντιμέτωποι με την Τουρκία και πρέπει να δείξουν τι πραγματικά πιστεύουν.\nΣΥΝΕΝΤΕΥΞΕΙΣ 04.05.2019, 13:32\nΟ υποψήφιος πρόεδρος της Βόρειας Μακεδονίας, Στέβο Πενταρόφσκι, μιλάει στην «Εφημερίδα των Συντακτών» εν όψει του β' γύρου των προεδρικών εκλογών. Στον πρώτο γύρο είχε αναδειχθεί οριακά νικητής έναντι της...\nΕΞΩΤΕΡΙΚΗ ΠΟΛΙΤΙΚΗ 16.04.2019, 14:20\nΟπως αποκάλυψε ο Αλ. Τσίπρας, πρόκειται για χρηματοδοτικό εργαλείο με «προίκα» τα 198 εκατομμύρια ευρώ για την υποβοήθηση των επενδύσεων σε όλες τις χώρες της περιοχής των Βαλκανίων, αλλά και της Ανατολικής...\nΚΥΒΕΡΝΗΣΗ 05.04.2019, 12:43\nΦίλης για δάνεια Ν.Δ.: «Ούτε σε 80 χρόνια δεν θα τα ξεπληρώσει»\nΕπίθεση κατά του προέδρου της Νέας Δημοκρατίας για τον ισχυρισμό του ότι ο πρωθυπουργός αντήλλαξε το Μακεδονικό με τη μη μείωση των συντάξεων εξαπέλυσε ο βουλευτής του ΣΥΡΙΖΑ, Νίκος Φίλης, ενώ παράλληλα...\nΕΞΩΤΕΡΙΚΗ ΠΟΛΙΤΙΚΗ 04.04.2019, 11:48\nΤα παραλειπόμενα μιας επίσκεψης\nΗ σημαντικότερη πολιτική αντίδραση ήρθε από το εθνικιστικό VMRO-DPMNE, που άσκησε κριτική γιατί δεν έγινε ανάκρουση των εθνικών ύμνων στην τελετή υποδοχής και γιατί δεν είχε παραταχθεί άγημα από την προεδρική...


1 ΝΤΑΤΣΜΑΝΣ ΟΥΑΝ Ψαραδάκης Ι. 61 6 0 ΔΕΝ ΤΕΡΜ\n2 ΠΗΣ ΤΕΛΕΓΚΡΑΜ Μιχαηλίδης Ν. 60 4 5 1.4155\n3 ΣΤΡΟΝΓΚ ΜΙΣΕΛ Κυριακίδης Μ. 5 8 2 1.4108\n4 ΧΙΑΡΓΟΥΟΡΝΤ ΔΕ ΓΟΥΕΪΚ Χριστοφής Μ. 60 5 1 1.4104\n5 ΓΙΟΥΡΟ ΝΟ ΜΟΡ Μαστοράκης Κ. 5 1 4 1.4129\n6 ΙΜΣΙΖ ΛΙΤΛ ΜΠΡΟ Κεράτσας Π. 60 3 3 1.4117\n7 ΑΪΜ ΓΟΥΟΚΙΝΓΚ ΧΙΕΡ Δημητσάνης Π. 5 9 6 1.4204\n8 ΓΟΥΟΡΜ ΓΟΥΟΡΝΤΣ Κουμπαράκος Ε. 60 2 7 1.4223\n9 ΤΑΝΤΑΡΑΚ Μερσινιάς Γ. 59 7 8 1.4282\nΣΥΜΒΑΝΤΑ - Στα πρώτα μέτρα της διαδρομής ο ίππος ΤΑΝΤΑΡΑΚ έκλεινε προς την εσωτερική και δυσχέρανε τον επερχόμενο ίππο ΝΤΑΤΣΜΑΝΣ ΟΥΑΝ για τα παραπάνω επιβάλλεται πρόστιμο 100 ευρώ στον αναβάτη Μερσινιά Γ. που ίππευε τον ίππο . - Βγαίνοντας από το μηχάνημα εκκίνησης ο ίππος ΓΟΥΟΡΜ ΓΟΥΟΡΝΤΣ κινήθηκε προς την εξωτερική ήρθε σε επαφή με τον ίππο ΙΜΣΙΖ ΛΙΤΛ ΜΠΡΟ που με την σειρά του κινήθηκε προς την εξωτερική με συνέπεια να δυσχερανθεί ο ίππος ΠΗΣ ΤΕΛΕΓΚΡΑΜ. - Στο ύψος των 400μ. ο αναβάτης Ψαραδάκης Ι. ανέκοψε τον ίππο του ΝΤΑΤΣΜΑΝΣ ΟΥΑΝ διότι όπως διαπιστώθηκε και από την κτηνιατρική εξέταση ο ίππος είχε ρινορραγήσει. Αποχή ένας μήνας . Κτηνίατροι: Αντωνίου – Κολάνης . - Καλείται ο προπονητή κος Κρητικός Α. την επόμενη ιπποδρομιακή συγκέντρωση όπως προσέλθει στο γραφείο τον Ελλανοδικών διότι μετατοπίστηκε η ιπποσκευή του ίππου ΤΑΝΤΑΡΑΚ δυσχεραίνοντας την ίππευση του αναβάτη. - Γίνεται αυστηρή παρατήρηση στον αναβάτη Μερσινιά Γ. που ίππευε τον ίππο ΤΑΝΤΑΡΑΚ διότι στο ύψος 300μ. απώλεσε το μαστίγιό του. - Ο αναβάτης Κεράτσας Π. που ίππευε τον ίππο ΙΜΣΙΖ ΛΙΤΛ ΜΠΡΟ παραβίασε τον κανονισμό περί χρήσης μαστιγίου χρησιμοποιώντας το περισσότερες φορές (14) από το επιτρεπόμενο (10) και του επιβάλλεται πρόστιμο ογδόντα (80) ευρώ. 3η ΙΠΠΟΔΡΟΜΙΑ 29-06-2020 - Προσήλθε ο προπονητής κος Σταύρου Χρ. και δήλωσε για την μη ικανοποιητική επίδοση του ίππου ΓΟΥΟΡΙΛΥ ότι πρόκειται περί παθημένου ίππου ο οποίος έχει υποβληθεί σε δύο χειρουργικές επεμβάσεις στα γόνατα και επηρεάστηκε σε μεγάλο βαθμό από την μακρόχρονη αποχή του από τις ιπποδρομίες. Οι εξηγήσεις του προπονητή κρατούνται υπό σημείωση.\nΆλλη μία τρομερά δύσκολη διαδρομή. Ίσως θα πρέπει να μας προβληματίσουν τα μέτρα. Ο ΠΗΣ ΤΕΛΕΓΚΡΑΜ είναι καλύτερος σε αυτά, όπως και ο ΙΜΣΙΖ ΛΙΤΛ ΜΠΡΟ, που αυτήν τη φορά θα είναι πιο έτοιμοι και πρέπει να υπολογιστούν σοβαρά. Ωστόσο, ο ΧΙΑΡΓΟΥΟΡΝΤ ΔΕ ΓΟΥΕΪΚ τρέχει αυτήν τη φορά σε όμιλο κατώτερο σε σχέση με πριν και δείχνει πανέτοιμος να επιστρέψει στις επιτυχίες. Άλλωστε η τελευταία του νίκη ήταν στα 1800μ. Με τη νίκη του ο ΣΤΡΟΝΓΚ ΜΙΣΕΛ έδειξε την φόρμα του, με την ΓΙΟΥΡΟ ΝΟ ΜΟΡ κάποια στιγμή να την περιμένουμε να κάνει την ανατροπή! * ΧΙΑΡΓΟΥΟΡΝΤ ΔΕ ΓΟΥΕΪΚ (4) – ΙΜΣΙΖ ΛΙΤΛ ΜΠΡΟ (6)


MasterChef spoiler 23-5: Βόμβα Πάνου Ιωαννίδη, αυτός είναι ο νικητής! (vids)\nΜιλάμε για το μεγάλο βραβείο. Αυτό του νικητή. Με έπαθλο 50.000 ευρώ! Όχι και άσχημα.\nΠλέον βρισκόμαστε στην τελική εννιάδα. Και για μερικά επεισόδια ακόμη δεν θα έχουμε αποχώρηση. Αν και γνωρίζουμε πως η Μαριάννα είναι η επόμενη στη σειρά.\nΠάμε όμως σε αυτά που μας ενδιαφέρουν. Ο Πάνος Ιωαννίδης έριξε τη… βόμβα του. Επιβεβαιώνοντας κάτι που υποψιαζόμασταν: Τα γυρίσματα για τον τελικό έχουν ολοκληρωθεί!!!\nΚαι μάλιστα, σύμφωνα με τον ίδιο τον σεφ υπάρχει ένας φάκελος με το όνομα του νικητή, ο οποίος μένει ερμητικά κλεισμένος μέχρι να έρθει η στιγμή.\nΑυτό που γνωρίζουμε είναι πως στον τελικό θα φτάσουν ο Σταύρος με τον Σταυρή. Θα έχει ανταγωνισμό αφού και οι δύο το… έχουν, αλλά όχι ίντριγκα, καθώς έχουν γίνει κολλητοί μέσα στο παιχνίδι.\nΔΙΑΒΑΣΤΕ ΕΠΙΣΗΣ: MasterChef 4: Ανατροπή! Δεν έχουν χωρίσει η Μαρία και ο Δημήτρης\nΠοιος θα κερδίσει όμως; Στην πρώτη δοκιμασία, το αγαπημένο πιάτο, νικητής θα είναι ο Βαρθαλίτης.\nΣτη δεύτερη δοκιμασία, ένα πιάτο αντιγραφής, ο νικητής θα είναι ο ίδιος. Το σκορ πάει στο 2-0 και δεν μπορεί να ανατραπεί. Είναι σίγουρο ότι στο STAR θα το πασάρουν με το απαραίτητο σασπένς. Δεν μπορεί ο Κύπριος Σταυρής θα πάρει μία νίκη. Αυτό σημαίνει ότι θα έχουμε προσωρινή ισοπαλία και στο τέλος ο Σταύρος Βαρθαλίτης θα είναι ο νικητής.\nMasterChef spoiler 23/5:


Ραμόνα Βλαντή: «Προτιμώ την Ηλιάνα από την Κωνσταντίνα στην παρουσίαση του My Style Rocks» - FanariPress\nΑρχική Gossip Ραμόνα Βλαντή: «Προτιμώ την Ηλιάνα από την Κωνσταντίνα στην παρουσίαση του My...\nΡαμόνα Βλαντή: «Προτιμώ την Ηλιάνα από την Κωνσταντίνα στην παρουσίαση του My Style Rocks»\nΓια τα τηλεοπτικά projects που αφορούν στη μόδα και το My Style Rocks, μίλησε μεταξύ άλλων η Ραμόνα Βλαντή.\n«Μου ταιριάζουν όλα τα concept μόδας. Έχω αυτοπεποίθηση, είμαι τηλεοπτική και φέρνω νούμερα. Μακάρι να έχετε κι εσείς αυτή την υπερβολική αυτοπεποίθηση. Δεν με απασχολεί ποια θα είναι παρουσιάστρια του My Style Rocks. Αγαπώ τον Λάκη Γαβαλά», δήλωσε αρχικά η Ραμόνα στην εκπομπή «Super Κατερίνα» και συνέχισε:\n«Την Έλενα Χριστοπούλου τη θέλω στη δουλειά της, στο GNTM, εκεί ήταν φανταστική. Προτιμώ την Ηλιάνα από την Κωνσταντίνα στην παρουσίαση του My Style Rocks. Είμαι ιδανική κριτής για το My Style Rocks, αλλά κάποιοι δεν με θέλουν».\nΣχετικά με τη Βρισηίδα Ανδριώτου και τη συμμετοχή της στο Survivor, απάντησε: «Η Βρισηίδα κατέχει το ριάλιτι πάρα πολύ, το έκανε και στο My Style Rocks. Θα έπρεπε να δουλέψει λίγο με τον εαυτό της γιατί είναι πάρα πολύ κακομαθημένη».\nΠροηγούμενο άρθροΚατερίνα Καινούργιου: «Σε μία περίοδο που εγώ πήγαινα πολύ καλά να λέει ότι δεν κάνω για κεντρική παρουσιάστρια»\nΕπόμενο άρθροΔανάη Μπάρκα: Συγκινήθηκε στον «αέρα» με τα λόγια του Χρήστου Χατζηπαναγιώτη\nΘάνος Τοκάκης: «Μας βρίζουν, μας δίνουν ξύλο και δεν το λέμε...\nΔιάσημη ηθοποιός κατά Πέτρου Φιλιππίδη: «Γύρισα το κεφάλι μου και τον...


Τι αλλάζει για τα self test από τη Δευτέρα |\nΤι αλλάζει για τα self test από τη Δευτέρα\nΈως το Σάββατο, 10 Ιουλίου μπορούν οι εργαζόμενοι του ιδιωτικού τομέα να προμηθεύονται 4 δωρεάν self test για τον μήνα Ιούλιο από τα φαρμακεία, όπως ανακοίνωσε πρόσφατα το υπουργείο Εργασίας και Κοινωνικών Υποθέσεων.\n-Το ένα self test θα αφορά την εβδομάδα από 5.7.2021 έως 11.7.2021,\n-το ένα για την εβδομάδα από 12.7.2021 έως 18.7.2021,\n-το ένα για την εβδομάδα από 19.7.2021 έως 25.7.2021\n-και ένα για την εβδομάδα από 26.7.2021 έως 1.8.2021.\nΚατ’ εξαίρεση, για την εβδομάδα από 28 Ιουνίου 2021 έως τις 4 Ιουλίου 2021, σε περίπτωση μη διενέργειας διαγνωστικού ελέγχου, δεν ισχύουν οι προβλεπόμενες από τον νόμο συνέπειες.\nΑπό Δευτέρα 5 Ιουλίου 2021 έως και την 1η Αυγούστου του 2021, ισχύει η υποχρέωση διενέργειας αυτοδιαγνωστικής δοκιμασίας ελέγχου έως και 24 ώρες προ της πρώτης ημέρας της εβδομάδας που ο εργαζόμενος παρέχει την εργασία του με φυσική παρουσία.\nPrevious Αναδρομικά συνταξιούχων: Ποιες λύσεις πληρωμών εξετάζει η κυβέρνηση\nNext Διανομή τροφίμων ΤΕΒΑ στο Δήμο Κύμης Αλιβερίου


190,00 € Έκπτωση 20,83%\nΜέγεθος 42 43 45 41\nΚωδικός SKU: 183330-1000-42\nΚατασκευασμένη να υπερβεί τις προδιαγραφές επιδόσεων και τα πρότυπα αξιοπιστίας στην κατηγορία της.\nΠροσφέρει μέγιστη προστασία και υποστήριξη μεσω της τεχνικής Flex Cushion.\nΗ νέα MX Boot της FXR έχει σχεδιαστεί για να ικανοποιεί τις απαιτήσεις απόδοσης και τα πρότυπα ανθεκτικότητας και των δύο αναβατών MX και Off-Road.\nΧτισμένη σε ένα ενιαίο, μη αρθρωτό πλαίσιο, έχει σχεδιαστεί για να παρέχει μέγιστη ραχιαία και πλάγια στήριξη σε σκληρές προσγειώσεις και κρούσεις.\nΜια κομψή, κολλημένη εξωτερική σόλα από δύο τεμάχια, συνδυασμένη με ελαστικά ένθετα στη γλώσσα και την Αχίλλειο, επιτρέπει στον αναβάτη να έχει θετική αλληλεπίδραση με την μοτοσυκλέτα με ελάχιστα κενά.\nΗ FXR MX Boot προσφέρει την μέγιστη προστασία παρέχοντας ανώτερη αίσθηση και έλεγχο της μοτοσυκλέτας, δίνοντας στους αναβάτες την εμπιστοσύνη να οδηγήσουν στα όριά τους.\nΗ εξωτερική επένδυση σόλας δύο τεμαχίων είναι εξαιρετικά ανθεκτική στην τριβή και την κρούση.\nΜορφοποιημένη, κυρτή πλάκα TPU για μέγιστη προστασία από κρούσεις.\nΡυθμιζόμενες πόρπες αλουμινίου με σταθερό κλείσιμο τύπου κλίπ.\nΔερμάτινη επένδυση στο πλάι της μπότας για προστασία εγκαύματος από την εξάτμιση.\nΕλαστική γκέτα με κλείσιμο Velcro παρέχει άνετο το πάνω μέρος της μπότας γύρω από την κνήμη, ενώ σφραγίζει το επάνω μέρος της μπότας.\nΈνα ενιαίο κομμάτι από πλαστικό εσωτερικό πλαίσιο εμποδίζει τη φθορά της μπότας από το πλαίσιο και προσφέρει εξαιρετική ευέλικτη υποστήριξη.\nΟριζόντια περιοχή δακτύλων για έλξη στο μοχλό αλλαγής ταχυτήτων\nΠροστατευτικά ένθετα με γείσο στη γλώσσα και την Αχίλλειο για πρόσθετη άνεση.


Σκαμπό Era (Μέταλλο) Normann Copenhagen | Design Is This\n-- Παρακαλούμε Επιλέξτε --Fame Breeze Fusion +30,00 €\nΤο σκαμπό Era με μεταλλικά πόδια από Normann Copenhagen συμπληρώνει την πολυθρόνα Era Lounge.\nΤο μεταλλικό πλαίσιο της βάσης υπάρχει διαθέσιμο σε δύο τελειώματα: μαύρο και χρώμιο.\nΤο σκαμπό υπάρχει σε όλες τις εκδοχές της πολυθρόνας Era για να επιλέξετε αυτό που ταιριάζει με την καρέκλα Era Lounge.\nΚέλυφος: Μαλακό αφρώδες PU υλικό με ενίσχυση από ατσάλι.\nΚάλυμμα: Ύφασμα Gabriel Fame ή Gabriel Breeze Fusion.\nΔιαστάσεις: Ύψος πλάτης: 39 εκ. Μήκος: 53 εκ. Βάθος: 42 εκ.\nΚαρέκλα Τραπεζαρίας Fenis (Μαύρο) - Zanotta\nΑξιολόγηση για το προϊόν: Σκαμπό Era (Μέταλλο) - Normann Copenhagen